4 Oktyabr 2021 15:14\nTəcrübədə ara-sıra görürük ki, əsas etibarilə ticarət və ictimai iaşə obyektlərinə, eləcə də bəzi xidmət obyetlərinə adi vətəndaş geyimində daxil olmuş şəxs və ya şəxslər vergi orqanından gəldiyini və qanun pozuntusu aşkarladıqlarını bildirirlər. Bu hal sahibkarlar tərəfindən gözlənilməz və sevilməyən haldır. Bəs bunun qanuni əsası varmı? Mövzunu mühasibat mütəxəssisi İlqar Əsədov şərh edir:\nİlk növbədə bilməliyik ki, Vergi Məcəlləsi ilə müəyyən edilmiş hallarda və qaydada kameral və səyyar vergi yoxlamalarını, operativ vergi nəzarətini keçirmək vergi orqanının hüquqlarına aiddir. Sözügedən hal operativ vergi nəzarəti tədbirlərinə aiddir. Bu nəzarət tədbirləri çərçivəsində vergi orqanı vergi ödəyicilərində qanunvericiliyə riayət edilməsi ilə bağlı bir sıra meyarlar üzrə nəzarət keçirmək funksiyasına malikdirlər. Onlardan bir neçəsini sadalayaq:\n- Əhali ilə pul hesablaşmalarının aparılması qaydalarına riayət olunması,\n- Valyuta sərvətlərinin ödəniş vasitəsi kimi qəbul edilməsi və valyuta sərvətlərinin ticarət, iaşə və xidmət müəssisələrində qanunvericiliklə müəyyən edilmiş qaydalar pozulmaqla alınıb-satılması və ya dəyişdirilməsi faktlarının aşkar edilməsi,\n- Əmək Məcəlləsində nəzərdə tutulmuş qaydada əmək müqaviləsi (kontraktı) hüquqi qüvvəyə minmədən işəgötürən tərəfindən fiziki şəxslərin hər hansı işlərin (xidmətlərin) yerinə yetirilməsinə cəlb edilməsi hallarının aşkar edilməsi,\n- İstehsal həcminin və ya satış dövriyyəsinin müəyyənləşdirilməsi və dəqiqləşdirilməsi,\n- “İstehlakçıların hüquqlarının müdafiəsi haqqında” Qanunun 17-ci maddəsinə uyğun olaraq POS-terminalların quraşdırılması məcburi olan obyektlərdə POS-terminalların quraşdırılması hallarına nəzarət edilməsi və POS-terminallar quraşdırılmış obyektlərdə nağdsız ödənişlərin qəbulundan imtina hallarının müəyyən edilməsi bu məqsədlərdən biridir.\nNəzarət tədbirləri yuxarıda sadalanan məqsədlərlə məhudlaşmır, lakin bunlar daha tez-tez rast gəlinən məsələlərdir.\nMəsələn, vergi orqanı nəzarət tədbirləri çərçivəsində sizin əhaliyə çek verib vermədiyinizi, yəni əslində satışınızı rəsmiləşdirib rəsmişləşdirmədiyinizi aşkarlamaq üçün adi vətəndaş geyimində təsərrüfat obyektinizə daxil olur, sizdən mal alır və siz ona çek təqdim etmədikdə xidməti vəsiqəsini göstərərək əslində vergi orqanı əməkdaşı olduğunu və sizi yoxladığını sizə bildirir. Vergi orqanı əməkdaşlarının bu cür mülki geyimdə nəzarət tədbiri keçirmələri tam şəkildə qanuna uyğundur. Belə ki, bir sıra önəmli məsələlərə nəzarət məxfilik tələb edir, əks halda gözlənilən nəticələri əldə etmək mümkün olmazdı. Bu səbəblə Vergi Məcəlləsinin 50.4-cü maddəsində qeyd edilmişdir ki, operativ vergi nəzarəti vergi ödəyicisinə əvvəlcədən xəbərdarlıq edilmədən başlanır və vergi ödəyicilərinin faktiki iş vaxtı həyata keçirilir.\nLakin operativ vergi nəzarəti vergi orqanı əməkdaşlarının şəxsi istəkləri ilə seçmə yolu ilə təsərrüfat subyeklərinə daxil olmaqla deyil, vergi orqanının konkret vergi ödəyicisi barədə qərarı əsasında keçirilir. Elə bu səbəblə də operativ vergi nəzarətini həyata keçirən vergi orqanının vəzifəli şəxsi nəzarətə başladıqdan sonra vergi orqanının qərarını vergi ödəyicisinə dərhal təqdim etməlidir.\nQeyd edək ki, verdiyimiz nümunədə əhali ilə nağd pul hesablaşmaları qaydalarının pozulmasına görə vergi ödəyicisinə:\n• Təqvim ili ərzində belə hallara birinci dəfə yol verildikdə 1000 manat məbləğində;\n• Təqvim ili ərzində belə hallara ikinci dəfə yol verildikdə 3000 manat məbləğində;\n• Təqvim ili ərzində belə hallara üç və daha çox dəfə yol verildikdə 6000 manat məbləğində maliyyə sanksiyası tətbiq edilə bilər.


KEÇMİŞ VƏ GƏLƏCƏK GÜNAHLARIN BAĞIŞLANMASINA SƏBƏB OLAN ƏMƏLLƏR (Qədir Gecəsini İnanaraq və Savabını Umaraq İhya Etmək) | İslam Evi\nMəqalələrKEÇMİŞ VƏ GƏLƏCƏK GÜNAHLARIN BAĞIŞLANMASINA SƏBƏB OLAN ƏMƏLLƏR (Qədir Gecəsini İnanaraq və Savabını Umaraq İhya Etmək)\nNəsainin əs-Sunənu`l-Kubrada, Kuteybə bin Səidin rəvayəti ilə qeyd etdiyi hədis bundan əvvəl artıq keçdi. Bu hədisi Kuteybə kimi həmçinin; Hişam bin Ammar, Yusif bin Yaqub ən-Nəcahi, Huseyin bin Həsən əl-Mərvəzi və Həmid bin Yəhya rəvayət etmişlər.\nƏhməd bin Hənbəl, Xalid bin Ma`dənin Ubadə bin Samitdən, onun Rəsulullahdan sallallahu aleyhi və səlləm nəql etdiyi bu hədisi zikr etmişdir: “Qədir gecəsi (Ramazanın) axırıncı onundadır. Kim bu gecələri savabını umaraq ihya edərsə Uca Allah onun keçmiş və gələcək güahları bağışlayır. O tək gecələrdəndir: doqquzuncu və ya yeddinci və ya beşinci və ya üçüncü ya da axırıncı gecə”.\nƏhməd bin Hənbəl rəvayət etmiş (5/324), İbn Kəsir təfsirində (4/531): “Bunun isnadı həsəndir. Mənində qəriblik, bəzi ifadələrində münkərlik var” demişdir. Heysəmi də Məcmada (3/175): Bunu Əhməd bin Hənbəl rəvayət etmişdir, raviləri siqadır (etibarlı) demişdir. Ibn Həcər “Mə`rifətu-l Hisalil-Mukəffirət”də (s.64): “Bu, raviləri etibarlı olan bir hədisdir, ancaq sənəddə Xalid bin Midan ilə Ubadə bin Samit arasında qırıqlıq var. Çünki Xalidin Ubadədən hədis dinlədiyi sabit deyildir” demişdir.\nƏhməd bin Hənbəl Ubadə bin Samitdən belə rəvayət edir: “Ya Rəsulullah! Bizə qədr gecəsindən danış” dedim. “O Ramazan ayındadır. Onu axırıncı on gündə axtarın. O tək gecələrdədir: iyirmi birinci və ya iyirmi üçüncü və ya iyirmi beşinci və ya iyirmi yeddinci və ya iyirmi doqquzuncu ya da son gecə”. Həsəndir: Əhməd bin Hənbəl rəvayət etmişdir. Sənədində Abdullah bin Muhəmməd bin Ukayl var. Yəhya bin Səid, İbn Uyeynə, Humeydi, İbn Sa`d Əhməd bin Hənbəl, İbn Mədini, İbn Main, Yaqub bin Sufyan, Nəsai, İbn Huzeymə, İbn Hibban və Xatib onun zəif bir ravi olduğunu söyləmişlər. Zəhəbi və vəliyuddin əl-İraqi-Tarhu`t-Təsribdə (4/163)-hədisin həsən olduğunu bildirmişlər. Heysəmi: bunu Əhməd bin Hənbəl və Təbarani-əl-Mu`cəmu`l-Kəbirdə-rəvayət etmişdir. Sənədində Abdullah bin Muhəmməd bin Ukayl var. Haqqında fərqli rəylər var. Bəziləri tərəfindən etibarlı hesab edilmişdir” demişdir. İbn Həcər, Fəthu`l-Baridə (4/116): “Bu əlavə, yəni “gələcəkdəki” ifadəsi bundan əlavə Əhməd bin Hənbəlin Ubadə bin Samitdən iki yol (tariq)ilə zikr etdiyi rəvayətlərində də keçir və bunun sənədi həsəndir” demişdir. Beləliklə bu sənəd daha öncəki ilə güclənməkdədir.\nTarix: 01.06.2007 | Oxunma sayı: 967 baxış


Bürclərin uğurlu daşları və xarakter təhlili » Qadınla.Com - Qadınlar Birİncidir!\nTarix: 9-01-2020, 15:00\nQoç bürcü (22 Mart – 21 Aprel)\n• Uğurlu daşları – Əqiq, Ametist, Garnet, Hematit, Jasper, Kristal, Kyanit, Opal, Turmalin, Yaqut\nBu bürcdən olan insanlar daha çox azad ruhlu, inadkar, ünsiyyətcil və özgüvənli olurlar. Hazırcavab olmaları ilə daima seçilirlər. Əsəblərinə hakim ola bilməyən qoçlar, tez bir zamanda özlərindən çıxsalar da kin saxlamağı bacarmazlar. Onlar baş verən hadisələrə gərəkdiyindən daha çox reaksiya verə bilərlər. İnsanlara kömək etməyi sevər, problemlərini həll etməyə çalışarlar. Qoçlara tez-tez kompliment söyləməyi, onları tərifləməyi unutmayın. Onlar dostları üçün hər bir fədakarlığı edərlər, sevgidə isə olduqca sadiq və vəfalıdırlar. Sürprizlər etməyi sevirlər.\nBuğa bürcü – (22 Aprel – 21 May)\n• Uğurlu daşları – Kvars, Lapis, Çəhrayı Kvars, Safir, Topaz, Firuzə, Nefrit, Zümrüd\nBu bürcdən olan insanlar səbrli və məsuliyyətli olurlar. Olduqları ortamda bütün diqqətləri öz üzərlərinə çəksələr də, bu vəziyyətdən məmnun olmazlar. Onlar daha çox sakit həyatı sevirlər. Yalanı isə sevməzlər, hədəflərinə çatmaq üçün dayanmadan çalışar və mübarizə apararlar. Sevgidə isə sədaqətli və qısqancdırlar. Sevgilərini tez-tez etiraf etməyi sevirlər. İş həyatında isə tələbkar və çalışqandırlar. Bəzən onlara qarşı olunan səhvlərə cavab belə verməzlər, bəzən də bir buğa qəzəbi ilə od püskürərlər.\nƏkizlər bürcü – (22 May – 21 İyun)\n• Uğurlu daşları – Əqiq, Akuamarin, Aventurin, Ay daşı, Krizokol, Krizopras, Obsidyen, Peridot, Turmalin\nƏgər ətrafınızda əkizlər bürcündən biri varsa nə qədər dostcanlı olduqlarının özünüz də şahidi olmusunuz. Onlar etibarlı, zarafatcıl, humanist və zekalı insandırlar. Eyni anda bir neçə işi düşünə və görə bilərlər. Əyləncəni çox sevirlər və ətrafa da pozitiv enerjilərini ötürürlər. Bu səbəbdən də hər kəs tərəfindən sevilirlər. Olduqları hər yerdə diqqət çəkərlər və ünsiyyət qurmağı çox yaxşı bacarırlar. Həmçinin də dəyişən əhval-ruhiyəyə sahibdirlər. Sevgidə ciddi münasibət qurmağa meyilli deyillər amma aşiq olduqları zaman qısqanc bir xarakterə sahibdirlər.\nXərçəng bürcü – (22 İyun – 21 İyul)\n• Uğurlu daşları – Akuamarin, Ametist, Ay daşı, Krizopras, Rodokrozit, Safir, Yaqut, Zümrüd\nXərçənglər daha çox utancaq və küsəyən olurlar. Onlar sevdiklərinə daha çox vaxt ayırmağı və diqqət göstərməyi sevirlər. Eyni münasibəti də qarşı tərəfdən umurlar. İnsanların haqqında nə düşündükləri onlara maraqlı olmaz, daha çox özlərinə qapanan biridilər. Onlar yardımsevər, düşüncəli və mülayim xarakterə sahibdirlər. Mübahisə etməyi sevmirlər.\nSevgidə isə məntiqə deyil hisslərə önəm verirlər. Sahiblənməyi sevirlər və ailə anlayışı onlar üçün önəmlidir.\nŞir bürcü – (22 İyul – 21 Avqust)\n• Uğurlu daşları – Aventurin, Pələng gözü, Kəhrəba, Kvars, Damarlı əqiq, Sitrin, Topaz\nAslanlar lider ruhlu, şöhrətpərəst, dominant, özgüvənli və qürurlu olurlar. Olduqları ortamda özlərindən başqa heç kimin diqqət mərkəzində olmağını istəməzlər. İdarəedici bir xüsusiyyətə sahibdirlər. Məqsədlərinə çatmaq üçün edə bilməyəcəkləri heç bir şey yoxdur. Dürüst və etibarlı olduqları üçün hər kəsin etimadını qazanırlar.\nLüks həyatı, hər şeyin ən yaxşısına sahib olmağı sevirlər. Əsəblərini cilovlaya bilməzlər, bir anın içində bütün münasibəti məhv edərlər. Sevgidə gözəllik aşiqidirlər, xəyanətə meyilli olurlar.\nQız bürcü – (22 Avqust – 21 Sentyabr)\n• Uğurlu daşları – Amazonid, Aventurin, Pələng gözü, Kəhrəba, Obsidyen, Peridot, Rutil, Sitrin\nQız bürcündən olan insanlar realist, səmimi və dürüst olurlar. Həmçinin məsləhət verməyi də sevirlər. Onlar hisslərlə deyil, məntiqlə hərəkət edirlər. Çalışqan olduqları üçün işə çox önəm verirlər. Yardım etməyi sevsələr də, tənbəl insanlara qarşı laqeyd yanaşırlar. Onlar öz problemlərini paylaşmağı sevmirlər. Bu bürcdən olan insanlar hədsiz səliqəli, yığımcıl və xırda incəliklərə önəm verən biri olurlar.\nCiddi münasibət qurmağı sevirlər. Eşq həyatlarında utancaqdırlar. Sevdiklərinə qarşı diqqətli və sadiqdirlər. Romantik olduqları üçün çoxlu sürprizlər edərlər.\nTərəzi bürcü – (22 Sentyabr – 21 Oktyabr)\n• Uğurlu daşları – Akuamarin, Aventurin, Krizopras, Kyanid, Lapis, Malakit, Mərcan, Çəhrayı Kvars, Peridot\nTərəzilərin ən başlıca özəlliyi qərarsız olmalarıdır. Müsbət bir enerjiyə sahib olduqları üçün onların yanında bütün əsəbləriniz sakitləşəcək. Tənqidə belə gülümsəyərək reaksiya verərlər. Tərəzi bürcü ədalət simvoludur. Tənhalıqdam qorxurlar. Tənbəl və küsəyən olurlar. Cəmiyyətdə hər kəsin rəğbətini qazanırlar. Onlardan çox yaxşı dost və həyat yoldaşı olur.\nSevdikləri insana qarşı hədsiz diqqətcil olurlar və gözəl sözlər söyləməyi sevirlər. Ailəni məntiqdən çox sevgi üzərində qurmağa önəm verirlər.\nƏqrəb bürcü – (22 Oktyabr – 21 Noyabr)\n• Uğurlu daşları – Ametist, Dumanlı Kvars, Garnet, Lal, Pələng gözü, Kunzit, Obsidyen, Rutil\nƏqrəb bürcündən olan insanlar öz güclü xarakterləri ilə daima seçilirlər. Onlar az danışan, hisslərini gizlədərək bütün problemlərini içlərində yaşayan insanlardır. Qürurlu və cəsur bir xarakterə sahibdirlər. Onlarla düşmən olmağı ağlınızdan belə keçirməyin.\nÇox kinli olduqları üçün illərlə gözləyib uyğun bir zamanda qisaslarını ala bilirlər. Sevdikləri zaman isə çox fədakar olurlar. Şübhəci və qısqanc olduqları üçün hər kəsə tez inanmazlar. İşlərində isə məsuliyyətli və tələbkar olurlar. Əsl dost və sadiq həyat yoldaşı olurlar.\nOxatan bürcü – (22 Noyabr – 20 Dekabr)\n• Uğurlu daşları – Əqiq, Ametist, Garnet, Lapis, Malakit, Safir, Sodalit, Topaz\nOxatanlar dünyagörüşlü olduqları üçün onlarla hər mövzuda söhbət etmək olur. İdarə edilməyi sevmirlər, əksinə yüksək idarəedicilik qabiliyyətinə sahibdirlər. Səbrsiz olurlar, başladıqları işi tez bir zamanda bitirməyə çalışarlar. Optimistdirlər, hər işin xoş sonluqla bitəcəyinə inanırlar. Bilmədiklərini öyrənməyə çalışırlar. Müzakirə etməyi sevirlər. Oxatan bürcü insanları iş həyatında təşəbbüskar bir ruha malikdir və bu mövzuda özlərinə olduqca çox etibarları vardır.\nSevgiyə isə bir məcara kimi baxırlar. Qarşısındakı insanın intellektual olmasına önəm verirlər. Qısqanclığı sevməzlər.\nOğlaq bürcü – (21 dekabr – 20 yanvar)\n• Uğurlu daşları Garnet, Hematit, Malakit, Kəhrəba, Damarlı əqiq, Uğurlu daşları – Turmalin, Yaqut, Zirkon\nÇalışqan, təmkinli, dürüst oğlaqlar hər zaman olduqları mühitdə öz zəkaları ilə diqqət çəkərlər. Elmə böyük maraq göstərdikləri üçün bilmədikləri hər şeyi öyrənməyə çalışırlar. Onlar inadçı və qərarlı olurlar. Əgər bir şeyə qərar veriblərsə onları fikrindən daşındırmaq əsla mümkün deyil. Sərt bir görünüşə sahib olsalar da, çox mərhəmətli və qayğıkeşdirlər. Hədəf və məqsədlərinə nail olmaq üçün gecə-gündüz demədən çalışarlar. Həm ədalətli, həm də tələbkardırlar. Üzərlərinə götürdükləri hər işi məsuliyyətlə ələ alan, etibarlı insanlardır. Gələcək həyatlarını hər zaman planlı şəkildə qururlar. Onlar üçün evlilikdə ilk prioritet güvəndir.\n• Uğurlu daşları – Əqiq, Akuamarin, Ametist, Garnet, Lapis, Obsidyen, Damarlı əqiq, Nefrit, Zirkon\nDolça bürcündən olan insanlar modern, humanist və ağıllı olurlar. Dikbaş bir xarakterə malik olan dolçalar hər şeyi bildiklərini zənn edirlər. Azad ruhlu olduqları üçün kiminsə onlara sərhəd qoymasını, işinə müdaxilə etməsini sevməzlər. Hər kəs tərəfindən sevilsələr də insanlarla münasibətdə həmişə məsafə saxlayırlar. Sevdiklərinə sadiq həyat yoldaşı, etibarlı dost olurlar. Dolçalar başqalarının düşüncələrini öyrənər lakin yenə də öz fikirlərini dəyişdirməzlər. Soyuq və tərs olan dolçalar əsla romantik və qısqanc olmaz. Bədxərcdirlər, pulu lazımsız yerlərə xərcləyərlər.\n• Uğurlu daşları – Ametist, Ay daşı, Kalsit, Qandaşı, Kristal Kvars, Çəhrayı Kvars, Mərcan\nBu bürcdən olanlar səbrli və uzaqgörən olurlar. Mübahisə etməyi sevməzlər, baş verən bütün hadisələrə sakit reaksiya verərlər. Romatikdirlər, xəyal qurmağı sevirlər. Ünsiyyətcil olduqları üçün tez bir zamanda münasibət qurarlar. Onlar daha çox yaradıcı potensiala sahibdirlər. Hər mühitə rahatlıqla uyğunlaşa bilirlər. Kompliment eşitməkdən məmnun olurlar. Tənhalıqdan qorxurlar. Sevgidə romantikdirlər, qayğı və diqqət tələb edirlər.\nBürclərin uğurlu daşları,rəng və ətirləri\nBu bürcdən olan insanlar səbrli və məsuliyyətli olurlar. Olduqları ortamda bütün diqqətləri öz üzərlərinə çəksələr də, bu vəziyyətdən məmnun olmazlar. Onlar daha çox sakit həyatı sevirlər. Yalanı isə sevməzlər, hədəflərinə çatmaq üçün dayanmadan çalışar və mübarizə apararlar. Sevgidə isə sədaqətli və qısqancdırlar. Sevgilərini tez-tez etiraf etməyi sevirlər. İş həyatında isə tələbkar və çalışqandırlar. Bəzən onlara qarşı olunan səhvlərə cavab belə verməzlər, bəzən də bir buğa qəzəbi ilə od püskürərlər. Eledi..\n11 yanvar 2020 21:57\n10 yanvar 2020 01:07\n10 yanvar 2020 00:32\nBurcum haqqda ne yazilibsa hami dogrudur,sebrliyem ,mubahiseleri ve tenhaliqi sevmirem.Her muhite rahat uygunlashiram\nDeyisgen fikirliyem.Daslara geldikde bele seylere o qederde inanmiram\n9 yanvar 2020 16:29


“Allahın işinə qarışmırıq” Nobel laureatları: Bakteriyaların antibiotiklərə müqaviməti bəşəriyyətin başını ağrıdacaq\n“Allahın işinə qarışmırıq”\nNobel laureatları: Bakteriyaların antibiotiklərə müqaviməti bəşəriyyətin başını ağrıdacaq\nV Bakı Beynəlxalq Humanitar Forumunun AMEA prezidenti Akif Əlizadənin moderatorluğu ilə keçirilən və 13 Nobel mükafatı laureatının iştirak etdiyi plenar iclasında dünyada antibiotiklərin kəşfi və istehsalı sahəsində yaranan problemlər müzakirə predmetinə çevrilib.\nKimya üzrə Nobel mükafatı laureatı Ada Yonat antibiotiklərin keçən əsrdə icad edildiyini xatırladaraq vurğulayıb ki, antibiotik bakteriyanın bakteriyaya qarşı mübarizəsidir. Onun sözlərinə görə, indi insanlar antibiotiklərdən daha çox istifadə olunmasından şikayətlənirlər: “Ancaq problem odur ki, bakteriyalar antibiotiklərə, daha doğrusu antibiotikin hazırlandığı bakteriyalara qarşı müqavimətini artırır, çünki onları tanıyır. Biz indi çalışırıq ki, elə antibiotiklər buraxaq ki, eyni struktura malik olmasınlar. Çünki hazırda istifadə edilən antibiotiklər insan bədənindən xaric olunduqdan sonra da strukturunu itirmir, eyni struktura malik olurlar. Elə antibiotiklər yaratmalıyıq ki, düşünmək potensialı olsun, bəd və yaxşı bakteriyaları ayıra bilsinlər. Biz hazırda kiçik qrup olsaq da, bunun üzərində çalışırıq. Bu sahəyə qoyulan sərmayələr yetərli deyil. Bu, tək bir hökumətin də işi deyil. Biz Forumda bununla bağlı hökumətlərə çağırış ünvanlanmasını xahiş edirik. Dövlətlərin birgə dəstəyi ilə tezliklə yeni antibiotiklərin kəşfi və istehsalına başlamalıyıq. Dərman şirkətləri belə böyük sərmayələrin qoyulmasında maraqlı deyillər. Çünki dərman şirkətləri üçün antibiotiklər elə də böyük gəlir mənbəyi deyil” (APA).\nKimya üzrə Nobel mükafatı laureatı Ariye Varşel bakteriyaların antibiotiklərə müqavimətinin artmasının bəşəriyyət üçün ciddi problem olduğunu vurğulayıb. O, yeni antibiotiklərin kəşfi və istehsalı üçün böyük sərmayəyə, kompüter texnologiyasından geniş istifadəyə ehtiyac olduğunu vurğulayıb: “Bu, kifayət qədər ciddi məsələdir. Biz bunu siyasi məsələ adlandıra bilərikmi? Bəli, çünki mənim əlimdə kifayət qədər sərmayə yoxdur. Son 30 ildə dünyada yeni struktura malik antibiotik hazırlanmayıb. Elə virus xəstəlikləri var ki, təbiətdə yaranır və insan bədəninə daxil olur. Bu, alimlər qarşısında tamamilə yeni problemlər yaradır. Yeni antibiotiklərin kəşfi sahəsində kompüterlərdən istifadə etmək zəruridir. Bu, yeni strukturda yaradılan antibiotikin gələcək təsirlərini də proqnozlaşdırmağa imkan verəcək”.\nKimya üzrə Nobel mükafatı laureatı Aaron Çexanover bu gün tibbi avadanlıqların və dərmanların qiymətinin sürətlə artmasına diqqət çəkib: “Bu, təsadüfi deyil. Çünki hər hansı yeni dərmanla bağlı laborator sınaqlar ildən-ilə daha böyük xərclər tələb edir və son nəticədə dərmanın, avadanlıqların qiyməti artır. Yaxud biz əvvəllər elə bilirdik ki, ağciyər, döş, beyin xərçəngi eyni xəstəlikdir. Ancaq artıq məlumdur ki, bunlar ayrı-ayrı xəstəliklərdir. Hətta döş xərçənginin 20 növü var. Üstəlik, ayrı-ayrı insanlar eyni dərmanlara fərqli reaksiyalar verirlər. Yeri gəlmişkən, bu gün biz elə bioproteinlər yaradırıq ki, təbii qidalardan da faydalıdır. Bu, Allahın işinə qarışmaq deyil”.\nGMO zərərli deyil?\nKimya üzrə Nobel mükafatı laureatı Rudolf Artur Markus tədbirdə bütün problemlərin cavabının elm vasitəsilə tapılacağına inandığını söyləyib.\nFiziologiya və tibb üzrə Nobel mükafatı laureatı Riçard Con Roberts isə 1980-ci illərdən başlayaraq genetik modifikasiya olunmuş (GMO) məhsulların yayıldığını nəzərə çatdırıb: “Əslində GMO məhsulları sağlam məhsullardır. Ancaq dünyanın müxtəlif ölkələrində yaşıllar belə məhsulların təhlükəli olduğu barədə məlumat yaymağa başladılar. Bunun nəticəsində də bəzi ölkələrdə GMO məhsulları qadağan edilib. Biz Qərbdə müəyyən bəyanatlar verəndə onun hansı fəsadlar və nəticələr verəcəyini düşünməliyik. GMO məhsulları inkişaf etməkdə olan ölkələr üçün vacibdir”.\nƏhali resursları tükədir\nFiziologiya və tibb üzrə Nobel mükafatı laureatı Rudolf Martin Tsinkernagel dünyada əhalinin çox olması səbəbindən resurs çatışmazlığı yarandığını vurğulayıb: “Dünyanın böyük bir hissəsi elmi tərəqqinin nəticələrini başa düşmür. 50 il əvvəl İtaliyada ailədə 10-12 uşaq normal sayılırdı. Ötən 50 il ərzində İtaliyada xanımlar elə maarifləniblər ki, əhalinin azalması müşahidə olunur. Yalnız kişilər təhsil alsa, əhali artımı və resurs çatışmazlığı problemi həll olunmayacaq, xanımlar da təhsil almalıdır. Elm, maarifləndirmə əhalinin say artımının aşağı düşməsi ilə bərabər, əhalinin azalmasının qarşısını da ala bilər. Problemlərin uzunmüddətli həllində əsas vasitə təhsildir”.\nNəvələri düşünmək lazımdır\nFizika üzrə Nobel mükafatı laureatı Robert Betts Laflin bu gün dünyada ucuz enerji resursları dövrü yaşandığını bildirib: “Enerji resursları yerdən çıxarılır və bir dəfə istifadə edilir. Bu gün enerjinin dünyada proseslərə təsiri nisbətən az olsa da, 200-1000 il sonranı, nəvələrimizi, nəticələrimizi də düşünməliyik. Enerji tam iqtisadiyyat problemi deyil, çünki iqtisadiyyat enerji problemini tam həll edə bilməyib. Yəni bu gün enerji resursu yerin təkində var, istifadə edilir, sabah olmayacaq. Problemlərin həllində elm də təklikdə yetərli deyil.\nMəsələn, ABŞ dövləti zamanında “İntel” şirkətinə dəstək verməsəydi, bu gün cib telefonları olmayacaqdı. Çünki bu iş üçün çox böyük sərmayə lazım idi. Azərbaycanda da istedadlı gənclər var. Mən zamanında elmdə müəyyən addımlar ata bilmişəmsə, istedadlı gənclər də bu işləri görə bilər”.\nÜDM meyarıyetərli deyil\nİqtisadiyyat üzrə Nobel mükafatı laureatı Edvard Preskott iqtisadiyyatın inkişafında siyasət amilinə diqqət çəkib: “2007-dən sonra ABŞ-da iqtisadiyyatda ciddi irəliləyiş olmayıb. Amma işsizlərlə bağlı ciddi problem yoxdur. Adama elə gələ bilər ki, ABŞ-da ümumi daxili məhsul aşağı düşüb. Lakin ÜDM iqtisadiyyatın dəqiq ölçülməsi üçün yetərli deyil. Məsələn, şirkətlər məhsul istehsalı üçün nəhəng maşınlar, avadanlıqlar alıblar və bunlar ÜDM artımına daxil edilmir. Bu gün yeni texnika icad edənlər üçün bazar genişdir. Bu sahəyə qoyulan sərmayə gələcəkdə gəlir verəcək. Ona görə də iqtisadiyyatın inkişafının yalnız ÜDM-lə ölçülməsi düzgün qənaətə gəlmək üçün yetərli deyil”.\nElementar... nəhəng kəşf\nKimya üzrə Nobel mükafatı laureatı Avram Herşko əvvəllər tibbdə nailiyyətlərin sadə, elementar yolla əldə olunduğunu xatırladıb: “Məsələn, pensilin kimi antibiotik təsadüfən kəşf edilib, bununla da milyonlarla insanın həyatını xilas etmək mümkün olub. Ancaq biz indi proteinlərlə bağlı ciddi araşdırmalar aparırıq”.\nQlobal inkişafdavamlı deyil\nSonra Fizika üzrə Nobel mükafatı laureatı Corc Fitcerald Smuta söz verən A. Əlizadə nəzərə çatdırıb ki, məhz bu alimin təşəbbüsü ilə AMEA-da biofizika istiqaməti yaradılıb.\nC. F. Smut hazırda dünyada davamlı inkişafın müşahidə olunmadığını qeyd edib: “Hələ də dünyanın müxtəlif yerlərində yaxşı yaşamayan insanlar var və bunun da nəticələri yaxşı olmayacaq. Dövlət təsisatları qloballaşma ilə ayaqlaşa bilmirlər. İnsanların fərqli yaşaması faciəli haldır. ABŞ-da bir milyarder deyib ki, iqlim dəyişikliyi ona təsir etmir, çünki şəxsi təyyarədə uçur və orada da temperaturu tənzimləyir. Ancaq insan sərmayə qoyuluşunda ağıllı, müdrik olmalıdır. İnkişaf etmiş dövlətlərin inkişaf etməkdə olan dövlətlərə yardımı, texnogen, təbii fəlakətlərlə birgə mübarizə son nəticədə ümumi iqtisadi inkişafı şərtləndirər. Dünyada su mənbələri ilə bağlı ciddi problemlər var və gələn il keçiriləcək beynəlxalq tədbirdə bu sahədə aparılan tədqiqatların nəticələri açıqlanacaq, həll yolları barədə fikirlər açıqlanacaq. Digər tərəfdən, bu gün dünyada havanın temperaturunun 0,5 dərəcə artdığı da faktdır. Ümumən dünyada yaxşı idarəçiliklə problemlərin həllinə nail olmaq mümkündür”.\nİnsan əsas resursdur\nKimya üzrə Nobel mükafatı laureatı Dan Şextman Sinqapurda bir qadına bir uşaq, Əlcəzairdə, Malidə bir qadına 7 uşaq düşdüyünü söyləyib: “Bir qadına bir uşaq düşürsə, o ölkədə əhalinin sayı iki dəfə azalacaq. Ancaq o da bəllidir ki, insan əsas resursdur. Buna görə də problemin həlli mürəkkəbdir. Əsas odur ki, hamı üçün təhsil imkanı yaradılsın, hətta hamı üçün pulsuz təhsil mümkün olsun. Mən uzun illərdir İsraildə texnoloji sahibkarlığı tədris edirəm. İsraildə bu sahədə mütəxəssislərin 50 faizi mənim mühazirələrimdə olub. Biz artıq orta məktəblərdə elmi tədris etməyə başlamalıyıq”.


Cavid Güldən Lalə Azərtaşa dəstək: "Kim nə istəyir içsin" - FOTO\nCavid Güldən Lalə Azərtaşa dəstək: "Kim nə istəyir içsin" - FOTO\nAparıcı Cavid Gül həmkarı Lalə Azərtaşın qalmaqallı fikirlərinə münasibət bildirib.\nBAKU.WS xəbər verir ki, o sosial şəbəkədə yeni status yazaraq Laləyə dəstək olub.\n"Yığışdırın bu qadın kişi müharibəsini. Kim nə istəyir, içsin, yesin. Hərə öz təfəkkürü ilə bu həyatı sürdürür. Dünyəvi həyatı yaşayırsınızsa, çərçivələri yığışdırın. Yox dini tərəfdən yanaşırsınızsa, birinci ilahi qanunlara özünüz riayət edin. İndiki zamanda kişilərin haqqı yeyilməkdədir. Bəzi ölkələrdə isə kişi 4-cü, 5-ci dərəcəli məxluq hesab olunur", - deyə Cavid paylaşımında qeyd edib.\nXatırladaq ki, bir neçə gün əvvəl aparıcı Lalə Azərtaşın“Təsir dairəsi” verilişində səsləndirdiyi qalmaqallı fikirlər ölkə mətbuatının gündəmini zəbt etdi. "Ailələrin dağılmasının qəti əleyhinəyik. Bu da yeni çıxıb. Qadınsan, ailən varsa, kişinin ayağını da yuyacaqsan, hələ nənə-babalarımız demiş, ayağının kirini, suyunu da içəcəksən”, - deyən Azərtaş çoxlarının qınağına səbəb olub.\nVakansiyalar Açıq-saçıq geyimləri cırılan, tənqid edilən, bəyənilməyən azərbaycanlı MƏŞHURLAR - FOTO Lalə Azərtaşdan "Kişinin ayağını da yuyacaqsan, suyunu da içəcəksən” sözlərinə REAKSİYA - VİDEO Lalə Azərtaş; "Kişinin ayağını da yuyacaqsan, suyunu da içəcəksən" - VİDEO Lalə Azərtaş Fulyaya "Xarıbülbül" hədiyyə etdi - VİDEO İntim görüntüləri yayılan AZƏRBAYCAN MƏŞHURLARI — SİYAHI\nТеги: Cavid Gül Lalə Azərtaş


“Bizim sözümüzü Mətbuat Şurası deyib. Mətbuat Şurasının üzvüyəm. Mətbuat Şurası da Mehman Əliyevin buraxılması ilə bağlı hörmətli prezidentimizə, möhtərəm prezidentimizə müraciət edib. Biz o müraciətdə də hər sözümüzü demişik”, - deputat, “Ədalət” qəzetinin redaktoru, Mətbuat Şurasının üzvü Aqil Abbas “Turan” İnformasiya Agentliyinin direktoru Mehman Əliyevin həbsi ilə bağlı danışarkən belə deyib.\n“Dekriminasiya ilə bağlı bir fərman var. Yəni həbs qətimkan tədbiri seçilmədən də istintaq davam etdirilə bilərdi. Mənə elə gəlir, onunla bağlı həbs yox, fərqli bir seçim edilməsi daha düzgün olardı. Bu da eyni zamanda, beynəlxalq ictimaiyyətə mesaj ola bilərdi ki, həmin hadisə real olaraq vergilərlə bağlıdır və araşdırmalar davam etdirilir. Fikrimcə, hansısa pozuntular olubsa, bu istiqamətdə araşdırmalar aparılırsa, bununla bağlı həbs qətimkan tədbirinin istifadə edilməsi düzgün deyil”, - deputat izah edir.\nXatırladaq ki, avqustun 25-i Yasamal Rayon Məhkəməsinin qərarı ilə “Turan” İnformasiya Agentliyinin direktoru Mehman Əliyev haqqında noyabrın 7-nə kimi həbs-qətimkan tədbiri seçilib. Ona Cinayət Məcəlləsinin 213.1 (vergi ödənişindən yayınma), 308.1 (vəzifə səlahiyyətlərindən sui-istifadə) və 192.2 (qanunsuz sahibkarlıq) maddələri ilə ittiham irəli sürülüb.


Azərbaycanı şoka salan məlumatlar (VİDEO)\n01:26 18 Dekabr 2015\nBu günlər Əmək və Əhalinin Sosial Müdafiəsi Nazirliyi Azərbaycanda demoqrafik vəziyyətlə əlaqədar cəmiyyətini şoka salacaq məlumat yaydı.\nƏmək və əhalinin sosial müdafiəsi nazirinin müavini İdris İsayev “Nəzər Nöqtəsi”ndə cəmiyyətdə sosial-iqtisadi proseslərlə demoqrafik vəziyyətə aydınlıq gətirib.\n– İdris müəllim, əmək və əhalinin sosial müdafiəsi naziri Səlim Müslümov çıxışlarının birində bildirib ki, rüşvətxorluğa qarşı nə qədər mübarizə aparılsa da, müəyyən problemlər ortaya çıxır. Hətta nazirliyin bir əməkdaşının səs yazısı nazirə təqdim olunmuşdur. Bu istiqamətdə problemlər, nə zaman aradan qaldırılacaq?\n– Hazırda nazirlik müxtəlif fəaliyyət üzrə məmur-vətəndaş ünsiyyətini minumuma edirilməsini qarşısına məqsəd qoyub. Belə ki, ötən dövr ərzində bu sahədə ciddi islahatların həyata keçirilməsinə başlanılmışdı. Məhz cənab prezidentin fevral ayında ünvanlı dövlət sosial yardım sisteminin avtomatlaşdırılması, sentyabr ayında isə əlilliyin və sağlamlıq imkanlarının məhdudluğunun qiymətləndirilməsi sisteminin təkmilləşdirilməsi haqqında fərman imzalayıb.\n- Əmək və əhalinin sosial müdafiəsi naziri Səlim Müslümov eyni zamanda onun da qeyd etmişdir ki, bir ayağı olmayan əlil bir ildən bir, üç ildən bir yoxlamaya gedir. Guya üç ildən sonra bir ayağı olmayan əlilin ayağı yerinə gələcək. Məhz bu cür problemlər necə aradan qaldırılacaq?\n- Bir daha qeyd edim ki, cənab prezidentin imzaladığı məlum fərmanda əsasən bu iki məsələ öz əksini tapmışdır. Birinci məsələ, sistemin avtomatlaşdırlması. Yəni məmur-vətəndaş ünsiyyətini minumuma edirilməsidir. Hazırda əlilliyin və sağlamlıq imkanlarının məhdudluğunun qiymətləndirilməsilə əsas iki təşkilat məşğul olur. Yəni əlilliyin və sağlamlıq imkanlarının məhdudluğunun təyin edilməsi üçün insanla ilk olaraq tibb müəssisələrin birinə müraciət edirlər. Müraciət edən şəxs həkim ekspert komissiyası tərəfində müayinə olunarq əlilliyin və sağlamlıq imkanlarının məhdudluğunun müəyyənləşdirmək üçün bir göndəriş “Forma 88” vərəqəsi verilir. Vətəndaşlar həmin sənədi aldıqdan sonra nazirliyin tibbi-sosial ekspertiza komissiyalarına müraciət edirdilər. Və müvafiq qaydada əlillik və yaxud da sağlamlıq imkanlarının məhdudluğu müəyyən edilirdi. Sistem fəaliyyətə başlayandan sonra, artıq bütün bu proseslər avtomatlaşdırılacaq. Yəni nazirliyin həkim ekspert komissiyalarımız müvafiq olaraq Səhiyyə Nazirliyin elektron informasiya bazasına daxil edəcək. Eyni zamanda bu elektron imza ilə də təsdiq olunacaq.\nAzərbaycanı şoka salan məlumatlar VİDEO


ARDNŞ Avropa qaz konfransında iştirak edib\nEnergetika 29 Yanvar 2011 16:02 (UTC+04:00)\nAzərbaycan, Bakı, 29 yanvar /Trend /\nARDNŞ (Azərbaycan Respublikası Dövlət Neft Şirkəti) Vyanada keçirilən Avropa qaz konfransında iştirak edib. Bu barədə şənbə günü ARDNŞ-in yaydığı məlumatda deyilir. Konfransda "Azərbaycanın neft-qaz sənayesinin artan rolu: hazırki vəziyyət və gələcək perspektivlər" adlı məruzə ilə ARDNŞ-in Avstriyadakı nümayəndəliyinin rəhbəri Gülmirzə Cavadov çıxış edib.\nKonfransın gündəliyində Avropanın qazla təchizatının təhlükəsizliyi, yeni alternativ enerji mənbələri və nəqliyyat imkanları, Avropanın qazla təmin olunmasında Rusiyanın rolu, Xəzər regionu Avropanın enerji təhlükəsizliyi kontekstində məsələləri durub.\nCavadov çıxışı zamanı Azərbaycanın regional və qlobal enerji təhlükəsizliyi kontekstində artan rolunu, eləcə də respublikanın bu sahədə əldə etdiyi uğurları qeyd edib.\nEləcə də iri qaz kəməri layihələrində Azərbaycanın iştirakının vacibliyinin ilk növbədə respublikanın iqtisadi maraqlarının olması da bildirilib.\n"Bəyaz axın", "Nabukko", ITGI və TAP layihələrini rəhbərləri tərəfindən "Cənub dəhlizi konserti"nin Avropa İttifaqı üçün əhəmiyyəti və Avropanın enerji təhlükəsizliyinin təmin olunmasında Azərbaycan və Türkmənsitandan tədarük olunan qazın önəmi vurğulanıb.\nKonfrans yanvarın 25-28-də keçirilib. Onun işində Avstriyanın federal iqtisadiyyat naziri R.Mittelener, Alçmaniyanın keçmijş xarici işlər naziri Yoşka Fişer, Türkiyənin energetika nazirini müavini S.Çimen, RF Dövlət Duması sədrinin müavini V.Yazev, "Enerji xartiyası"nın baş katibi A.Mernier və başqaları iştirak ediblər.


Kök xanımlar necə geyinməli? | Toylar.Biz\nKök xanımlar necə geyinməli?\nYayımlandı : October 3, 2010 , Müəllif : Redaktor Bölmə : Xəbərlər Bu gün kök insanların sayı durmadan artmaqdadır. Məsələn əgər 10 il əvvəl yalnız Avropada böyük ölçülü geyimlər əhalinin 25% -i üçün zəruri idisə, zəmanəmizdə bu ölçülü paltarlara ehtiyyac duyanların sayı 10 %-də artıb. Amerikada isə əhalinin yarıdan çoxu artıq çəki probleminin daşıyıcısıdır.\nDizaynerlər də müasir çəki artımı tendensiyasını izləyərək,dolu xanımlar üçün əsl dəb şedevrləri yaradırlar.…\nDolu xanımlar üçün geyim rəngi mavi, yaşıl, boz, qəhvəyi, bardo və bənövşəyi rəngin çalarları ola bilər. Zolaqlar sizi daha arıq və cazibədar göstərə bilər.Psixoloqlarsa əmin edirlər ki, bu zolaqlar al-əlvan rənglərin çalarları olarsa .sahibəsinə daha çox əminlik bəxş edəcək. Lakin al rənglərə vurğu göstərmək istədiyimiz hissələrdə edilməli, ört-basdır etmək istədiyimiz hissələrdə isə rənglər maksimum tünd və bir rəngli olmalıdır.\nYuxarı və aşağı hissələr arasında kəskin təzad yolverilməzdir. Yaxşı olar ki, yuxarı isti, aşağı isə soyuq rəngin çalarlarında seçilsin. Dolu insanlar unutmamalıdırlar ki, onların qarderobunda corablar,ətəklik və ayaqqabılar hormoniya təşkil etməlidir. Bu geyim elementləri eyni rənglərin çalarlarında seçilməlidir. Corablar maksimum bədəni dartmalı və ət rəngi və ya tünd qalın olmalıdırlar. Qalın corablar qarın və çanaqlar nahiyyəsində bir neçə santimetr gizlətməyinizə kömək olacaq.\nUnutmaq olmaz ki, paltarların yaxalığı sizin çəkinizi gizlədə və ya artıq göstərə də bilər. Odur ki, artıq çəkili xanımların V formalı yaxalıqlı paltarlara üstünlük vermələri məqsədə uyğundur İpək şarflar qısa boyuna malik xanımların köməyinə çata bilər. Kök əlləri isə ¾ qolluqlu paltarlar ört basdır edə bilər. Diqqət yetirməli olduğunuz növbəti məqam belinizdir. Hətta nazik belə malik deyilsinizsə belə, ətrafınızdakıları vizual nail olduğunuz belinizlə heyrətləndirə bilərsiniz. Bunun üçün ya paltarınızın altından geyinəcəyiniz korset və ya paltarlarınızın üstündən incə bel obrazı yaradacaq . kəmərlər lazımdır.\nHündürdaban ayaqqabılardan mümkün qədər imtina etməməyə çalışın. Bu ayaqqabılar sizi daha hündür və arıq göstərəcək. Çantalarınız iri,kvadrat və ya üçbucaq formalı, sırğalarınız uzun olmalıdır. Uzun boyunbağılar da sizə nisbətən arıq olmağa yardım edəcək.Belə qədər olan yunbağı daha effektivdir.\nSizin üçün optimal forma-uzun və midi ətəkliklərdir. Kök xanımlar üçün geyimlər həmişə tikilsə də, son illər yeni ideya və yanaşmalar bu tərzi daha cazibədar və rəngarəng edib.Odur ki, siz öz zövqünüzə uyğun olaraq axtardığınız görünüşə nail ola bilərsiniz.\nBu gün Avropada dolu xanımlar üçün 30 geyim markası var. Lakin adətən bu geyimlər kiçik ölçülü geyimlərlə müqayisədə daha bahadır. Azərbaycana gəlincə,paytaxt Bakıda böyük ölçülü geyim tapmaq elə də çətin məsələ deyil. Sadəcə bahalı brendlərin böyük ölçülü geyimləri yerli bazarda qıtlıq təşkil edir. Türkiyədən gətirilən geyim markaları içərisində isə böyük bədən ölçüləri ilə səsləşən libaslar tapmaq bir o qədər də çətin deyil. Ən əsası isə odur ki, seçdiyiniz libas sizi çəkinizdən asılı olmayaraq gülünc görünüşə salmasın,əksinə əsl xanım obrazınızı tamamlasın.


Xüsusən “Məşhur adamın məşuqəsi” haqqında - Region News\nBeləliklə, başlayaq “Boz” romanından. “Boz” romanında insanlar zombiyə çevrilirlər. İki gəncin qarşılıqlı sevgisi zombiləri təzədən insan olmağa məcbur edir. Müəllif demək istəyir ki, sevgi dünyanı xilas edəcək. Belə bir yüngüllük. Cinayətkarcasına naşı yazılmış roman “ağır-ağır” cümlələrlə doludur. Məsələn:\n“…Kainat heçlikdən yarandığı üçün hər şeyi özündə var edib. Heç nə yox olmur. Sadəcə bir maddə digərinə çevrilir və bu nizamlanma hər şey üzərində özünü göstərib daimi olaraq davam edir.\nGördüyümüz hər şey – kitablar, binalar, ağaclar, asfalt yollar, hətta biz insanlar belə atomlardan ibarətik. Bəs, atom nədir və necə bir quruluşa malikdir? Gözəgörünməz dərəcədə kiçik olan bu hissəcikləri bəzi təkmilləşmiş mikroskoplar sayəsində görmək mümkündür…\nƏlimizdə tutduğumuz bir fincan kofe, səmadakı ulduzlar, kitabın səhifələri, ümumiyyətlə hər şey enerjidən ibarətdir…”\n“Ətrafda gördüyüm hər şeyin varlığında əslində bir heçlik gizlənirmiş. Beynim heç vaxt eşitmədiyi bilgiləri almaqda çətinlik çəkirdi. Dərindən dərk edə bilmirdim var olduğum halda heçlik mərtəbəsinə çatmağı…\nHər şeyin varlığında bir əsas dayanır və illərlə bunu anlamadan yaşamaq çox pis hal idi. Əsas bir sual beynimdə fırlanırdı. Görəsən, mən indi bir heçəm, ya hər şey? Ya da ümumiyyətlə, heçliyin içindəki bir varlıq…”\nKitabın yetmiş faizi bu cürə cəfəngiyyatdan ibarətdir. İnanmırsınız? Buyurun, fəsillərin adına baxın, hesabınızı özünüz götürün:\nAzadlığa doğru ilk addım, Yuxu içində yuxu, Mən yoxluqda varkən, Mən varlıqda yoxkən, Zərrədə kainat, Kosmik şüur, Öz?, Hissiyatsızlıq xəstəliyi, Biz necə zombi olduq?, Zombi melanxoliyası, Rəngli dünyalar və boz…\nİndi bu nə deməkdi? Nə ad qoyaq buna? Cavanlıq səhvi, banal təcrübəsizlik, yoxsa rüsvayçılıq?\nKitabın arxa qapağına yazılmış mətni oxuyaq: “Dərviş (Elnur İsmayılov) yazıçı, musiqiçi, filoloq. 2015-ci ildə yazıçılıq fəaliyyətinə başlayıb. Bir roman və çoxsaylı hekayələr müəllifidir. “Boz” 3 illik araşdırmaların nəticəsində yazılmışdır”.\nÇox maraqlıdır, görəsən müəllif üç ildə nəyi, nələri araşdırıb? Belə mövzular olsa-olsa, ən uzağı yazı mövzusu ola bilər. Bütün bunlar çox güman müasir və düşük türk yazıçılarından təsirlənmələrdir. Kitabda tez-tez türk sözlərinə rast gəlirdim. Halbuki, həmin sözlərin Azərbaycan dilində qarşılığını asanlıqla tapıb, istifadə etmək olardı.\nArtıq yazını oxuyan adamlara məlumdur ki, romanın müəllifi həm də musiqiçidir. “Ağır-ağır” mövzuların içinə girməkdənsə, müəllif bir musiqiçi kimi öz həyatını yazsaydı, real problemlərini, dəqiq bələd olduğu məsələləri qələmə alsaydı daha yaxşı, daha maraqlı olmazdımı? Əlbəttə, daha yaxşı, daha maraqlı olardı, amma göründüyü kimi müəllifin ədəbiyyat haqqında təsəvvürləri kökündən səhvdir. Fikrimi xeyli yumşaq ifadə etdim. Müəllif ədəbiyyatın heç “Ə” hərifindən belə xəbardar deyil.\nDəhşətli dərəcədə naşıcasına yazılmış “Boz” romanı haqqında bu qədər. İndi isə keçək Sərxan Sabirlinin “Bölünən yuxular” romanına. “Bölünən yuxular”ı roman adlandırmaq çox çətindir, amma müəllif yazdığı mətni roman adlandırıbsa, biz də bu mətnə roman demək məcburiyyətindəyik.\n“Boz” romanında olduğu kimi “Bölünən yuxular” romanı da “ağır-ağır” fikirlərlə, düşüncələrlə zəngindir. Buyurun, siz də bu “ağır-ağır” fikirlərlə, düşüncələrlə tanış olun:\n“…Bəli, bir şeyi gerçək elan edərək ona etiqad bəslədiyimiz zaman digər gerçəyin acı ölümünə səbəb olurduq, bir şeyin inadla var olmasını istədiyimiz zaman digərinin mütləq ölümünü arzulayırdıq və bu döngü sonsuzadək davam edəcək əbədiyyət zəncirinə yeni bir halqa əlavə edirdi…\nMənalar axtarışında olan beyin, faktiki olaraq, öz mütləq sonuna doğru gedən bu məşəqqətli yolu qısaltmırmı və ya bütün bu axtarışlar kəsə yoldan getmək istərkən, əslində, diqqət edilməyən çuxurlardan birinə düşür və ordaca qalmırmı?”\nEtiraf edim ki, bu cümlələri oxuyanda başım şişdi. Növbəti cümlələri oxuyanda isə başım sözün həqiqi mənasında error verdi:\n“… Pərvazlanan ruhum öz hədsiz həzzini duyarkən və görünməyən qanadlarım məni bir nöqtədən digərinə – sonsuzluğa aparırkən, yer kürəsini axtardım. Baxdım və gördüm. Gördüyüm, bilirsən nə idi? Heçlik.”\nKitabın doxsan doqquz faizi bax bu cür, buna bənzər “ağır-ağır” fikirlərdən, “ağır-ağır” düşüncələrdən ibarətdir. Kitabı oxuyub qurtarandan sonra düşündüm. Dəyəsən mən doğrudan da böyük hövsələ yiyəsiyəm.\n“Bölünən yuxular” kitabının müəllifi kopirayterdir. Yəqin ki, Sərxan bəy işi ilə əlaqədar xeyli maraqlı hadisələrin şahidi olub, xeyli maraqlı adamlarla qarşılaşıb. Müəllif bələd olduğu mövzulardan yazsaydı, bələd olduğu mövzuların içinə girsəydi, daha yaxşı olmazdımı? Əlbəttə, daha yaxşı olardı, amma müəllifə elə gəlib ki, çox ali həqiqətlərə çatıb və çatdığı ali həqiqətləri qələmə alaraq, başqalarını da bu ali həqiqətlərlə tanış etməlidir. Necə böyük sadəlövhlük…\nXəyalə Miskərlinin “Vicdanın rəngi” kitabında da real həyatdan əsər-əlamət yoxdur.\n“Rənglər heç də həmişə gözlə görünmür, onlar bəzən mücərrəd don geyinib özlərini bizim fikirlərimizdə, hisslərimizdə, atdığımız addımlarda təzahür etdirir.”\n“Həyatda nə ağ, nə də qara olan bir məfhum var. Ağın qara ləkəli, qaranın da ağ üzlü tərəfi olur”.\n“Vicdanın rəngi” kitabında yazılan hadisələr çox uydurma, dialoqlar çox süni təsir bağışlayır. İki sevgilinin dialoquna baxın:\n– Hiss edirəm.\n– Nə zamanasa ayrılacağımızı.\n– Sara, həyatda əbədi olan bircə əbədiyyətsizlikdir…\nSən allah, hansı sevgililər belə danışır? Belə danışan sevgililər varsa da, qələt edirlər, başların da daşa döyürlər. Danışmağa mövzu tapmırlar, danışmağa mövzu yoxdur? Sevgililər zəhmət çəkib toyuq dönərindən, ət dönərindən, zeytun yağının faydalarından, Ağcəbədinin mal bazarından, Bərdə pendirindən, Zirə pomidorundan, qərəz, həyatdan, real, həqiqi şeylərdən danışmalıdırlar.\nOnu da mütləq qeyd etməliyəm ki, “Vicdanın rəngi” kitabında yazılanlar nə qədər uydurma, nə qədər həyatdan uzaq təsiri bağışlasa da, kitabda müəllifin səliqə-səhmanı, bir az da cəsarəti nəzərə çarpırdı. Xəyalə müəllimədə yazıçılıq potensialının işartıları görünür. Öz üzərində çalışsa, ədəbiyyat haqqında səhv təsəvvürlərini dəyişməyi bacarsa, dayanmadan oxusa, dayanmadan öyrənsə, istiqaməti düzgün tutsa, normal mətnlər yaza bilər.\nBütün qüsurlarına baxmayaraq oxuduqlarım arasında daha çox Aygül Ağayevanın “Məşhur adamın məşuqəsi” romanı xoşuma gəldi. Sual oluna bilər, niyə? Ona görə ki, romanda həqiqi, real həyat vardı. Buyurun:\n“Nailəni hamımız sevərdik, lakin elə hərəkətlər etdi ki, ona nifrətimiz yarandı. Gül kimi nişanlısı vardı. İki il adamı oynatdı, sonra da keçən həftə qapılarda səyyar mal satan bir dağıstanlı oğlana ərə getdi. Atası öz evini yaşamaq üçün ona vermək istəyirdi, fəqət heç cür Bakıda qalmağa razı olmadı. Oğlanla birlikdə Dağıstana getmək istədi. Sən demə, iki il toyu bu avaraya görə ləngidirmiş. Nişanlısı da acığa düşdü, mənim bacımı götürüb qaçdı. Biz sevindik ki, elə yaxşı oğlana başqası qismət olmadı”.\n“O, ölməyə layiq bir fahişə idi. Mənim nişanlımla görüşməyə başladığından xəbər tutdum. Bir neçə dəfə ayrılması üçün xəbər yolladım, amma başa düşmədi. Nişanlım mənim ailəmə yaraşan, imkanlı adamın oğlu idi. Tezliklə toyumuz olacaqdı. O qız onu mənim əlimdən almağa çalışırdı. Axırıncı dəfə nişanlımın mənə “toyu bir il də təxirə salaq” deməsi məni dəli etdi. Qıza zəng etdim, onu qayalığa çağırdım. Gözdən iraq bir yerdi ora, ona görə oranı seçdim ki, istəmirdim kimsə məni onunla bir yerdə görsün. Atam mənə aşağı təbəqənin qızları ilə dostluq etməməyi məsləhət görmüşdü. Onlar imkanlı adamlara ancaq bir şey qopartmaq məqsədi ilə yaxınlaşırlar…”\nBu başqa məsələ, cümlələr konkret adamı azərbaycanlıların içinə soxur. İnanıram ki, Azərbaycanda onlarla bu cür, buna bənzər hadisələr baş verib. Ciddi deyirəm, Aygül xanımın romanından çox şeylər öyrəndim. Sağ olsun. Fürsətdən istifadə edib, müəllifə dərin təşəkkürümü bildirirəm. Ciddi kadrdır. Xalqımız və dövlətimiz Aygül xanım kimi təcrübəli xanımların qədrini bilməlidir. Aygül xanıma öz təcrübəsini başqalarına ötürmək üçün dövlət tərəfindən hər cür şərait yaradılmalıdır. “Həyat” adlı məktəb açılmalıdır və Aygül xanım ən azı həmin məktəbdə şagirdlərə həyat dərsi deməlidir. Təcrübəsini paylaşmalıdır. Öyrətməlidir. Amma Aygül xanım özü də öyrənməlidir. Dili çox kəsaddır. Mənə elə gəlir ki, Aygül xanım türk seriallarının dərin pərəstişkarıdır və türk seriallarına hədsiz dərəcədə maraqla baxmaq onun dilini korlayıb…\nƏlbəttə, ədəbi mühitdən kənardakı dəstəyə girib-çıxan, həmçinin bir roman, bir neçə hekayə yazıb sonra birdəfəlik itib-batan çox adam olacaq. Bununla belə roman, hekayələr yazmaq istəyən adamlara üç vacib məsləhət vermək istərdim. Əməl etsələr uduzmazlar. Futbol şərhçilərinin təbirincə desəm, məsləhətlərə əməl etsələr, özlərini xeyli artırarlar.\nHekayə, roman yazdıqda özünüzü bacardığınız qədər ətraf aləmdən təcrid edin. Bacardığınız qədər mətnin içində qalın, mətnlə yatıb, mətnlə oyanın. Fikriniz-zikriniz ancaq və ancaq mətndə olsun. Belə olduğu halda qələmin gücü daha da artır. Burda heç bir sirr, mistika, yaradıcı prosesi ilahiləşdirmək filan yoxdur. Sırf texniki məsələdir.\nDəqiq bələd olduğunuz mövzuların içinə girin. Tanıdığınız adamlardan, real problemlərdən, real hadisələrdən yazın. Təxəyyülünüzün, qələminizin nəyə qadir olduğunu dəqiq hesablayın. Xülaseyi-kəlam, ayağınızı yorğanınıza görə uzadın.\nYazmağa başlamazdan əvvəl Azərbaycan dilində yazılmış azı iyirmi roman oxuyun. Xoşunuza gəlsə də, gəlməsə də, mövzusu sizi qane etsə də, etməsə də Azərbaycan dilində yazılmış əsərləri oxumalısınız. Bu, olduqca vacib şərtdir. Yerli ədəbiyyata bələd olmamağın fəsadları bu və ya digər şəkildə özünü mütləq büruzə verir.\nSağ olun, hər birinizə yaradıcılığ uğurları azrulayıram.\n“Kitaba zəruri tələbat malı kimi yanaşa bilməmişik” -\tSORĞU\n8 04, 2021 13:59\n"Ürəyim istəyən qədər boşboğazlıq etmək istəyirəm" -\tSeymur Baycanla müsahibə\n14 04, 2021 10:56\nBayden Putini TƏBRİK ETMƏDİ\n7 10, 2021 17:23\nLənkəranda arvadını və qaynını güllələyərək öldürən şəxs...


Ana Səhifə - GÜNDƏM - Allahşükür Paşazadə İtaliya prezidenti ilə görüşüb\nQafqaz Müsəlmanları İdarəsinin sədri şeyxülislam Allahşükür Paşazadə Azərbaycan Respublikasında rəsmi səfərdə olan İtaliya prezidenti Sercio Mattarella ilə görüşüb. Modern.az xəbər verir ki, görüşdə Azərbaycandakı Dağ Yəhudiləri Dini İcmasının rəhbəri Milix Yevdayev, Katolik Kilsəsinin Azərbaycandakı yepiskopu Vladimir Fekete və Rus Pravoslav Kilsəsinin Bakı və Xəzəryanı Yeparxiyası pravoslav dini təşkilatının nümayəndəsi Mifodiy Efendiyev də iştirak ediblər.\nGörüşdə Azərbaycanda dövlət-din münasibətlərinin yüksək səviyyədə olduğu vurğulanıb, ölkəmizdə bütün dinlərin nümayəndələrinin bir ailə kimi yaşadığı qeyd edilib. Allahşükür Paşazadə Azərbaycan ilə İtaliya arasında dostluq və qardaşlıq münasibətlərinin yüksək səviyyədə olmasından məmnunluğunu bildirib. Şeyxülislam qeyd edib ki, Azərbaycan dünya miqyasında dinlərarası, millətlərarası münasibətlərin qurulmasında nümunəvi ölkə kimi tanınır, respublikamızda bütün dinlərin tarixi-dini abidələri qorunur, bərpa olunur və yeniləri inşa edilir. Bu işə dövlət fəal dəstək verir. Ölkəmizdə bütün dinlərin nümayəndələri üçün hərtərəfli şərait yaradılıb və dini abidələrə xüsusi qayğı ilə yanaşılır.\nİtaliya Respublikasının prezidenti Sercio Mattarella Qafqaz Müsəlmanları İdarəsinin sədri şeyxülislam Allahşükür Paşazadə və ölkəmizdəki dini icmaların nümayəndələri ilə görüşündən məmnunluğunu vurğulayıb. Prezident qeyd edib ki, Azərbaycan ilə İtaliya arasında münasibətlər çox yüksək səviyyədədir, bütün sahələrdə əməkdaşlığın daha da inkişafı üçün ardıcıl işlər görülür. Prezident Sercio Mattarella İtaliyanın Azərbaycanın dünyəviliyini və dini tolerantlığa olan hörmətini yüksək qiymətləndirdiyini xüsusi vurğulayıb, radikalizmdən doğan təhlükələrə qarşı Azərbaycanın gördüyü işləri İtaliyanın dəstəklədiyini deyib.\nGörüşdə Azərbaycan ilə İtaliya arasında münasibətlərin bundan sonra da inkişaf edəcəyinə əminlik ifadə olunub.\n18.02.2019, 12:34 - Separatçıların paytaxtında 3 ardıcıl partlayış…\n18.02.2019, 12:17 - Rüstəm İbrahimbəyov Bakını tərk etdi\n18.02.2019, 12:08 - Rövşən Rzayev Beyləqanda köçkünləri qəbul etdi\n18.02.2019, 12:07 - “Aztelekom”un sabiq baş direktoru həbsdən buraxılıb


"BIG BUBBLE ƏMƏLİYYATI" filmindən xəbər var | Frame.az\n“BIG BUBBLE ƏMƏLİYYATI” filmindən xəbər var\n30 ildən sonra çəkilən “BIG BUBBLE ƏMƏLİYYATI” ilk uşaq macəra filminə bilet çatışmır.\nBu barədə filmin prodüseri Dilşad Musa məlumat verib.\n“Uşaqların və böyüklərin marağına səbəb olan kino üçün Nizami Kino Mərkəzində zala kürsülər əlavə edilib. Uşaq kinosuna olan həvəs bizi çox həvəsləndirir və bu işi davam etdirməyə stimul verir. Və filmi izləməyənlərə demək istərdik ki, öncədən biletin alınması və ya sifarişi artıq gərəkli hesab olunur. Düşünürük ki, uşaqlara olan qayğı artdıqca gələcək də inkişaf edəcək.”\n← “Bir ömrə bərabər məktəb illəri”\nBeynəlxalq Muğam Mərkəzində “Muğam axşamları”adlı layihə davam edir →\n06/05/2017 09/10/2017 aquaviridis 0\n18/02/2020 aquaviridis 0


17 iyul, 2019 [13:28]\nKeşikçidağda baş verənlərə sözardı və baş verə biləcəklərə ön söz əvəzi\nKeçikçidağ olayı haqqında bəzi fikirlərimi yazmaq istəyirəm. Baş verənlər bəllidir. Bir var "qanunilik imperativi", bir də var "effektivlik imperativi". Qanuni olan hər şey effektiv deyil. Və ya əksinə. Burda çox incə bir xətt var. Əsgərimiz mülki gürcü vətəndaşa atəş açmadı, bəli. Çünki əvvəla, belə bir əmr alıb; ikincisi, bizim əsgərimiz heç Qarabağda dinc erməniyə atəş açmırıdı, o da olsun, bu günkü Gürcüstanın mülki vətəndaşı. Bizim əsgərin şüurunda əlində silah olmayan atəş açmaq yoxdur. Əgər silahlı müqavimət yoxdursa. Ona görə də Qarabağ savaşında biz tərəfdən ermənilərə qarşı soyqırım, etnik təmizləmə və sair kimi insanlıq əleyhinə törədilmiş hərbi kütləvi cinayətlər yoxdur. Bu, əsgərin maymaqlığı deyil. Mülki şəxs - o Azərbaycanın öz vətəndaşı olsun, ya başqa bir ölkənin vətəndaşı olsun - qanunları pozursa (bir ölkənin suveren qanunlarının başladığı yer və bitdiyi yer onun dövlət sərhədidir), xəbərdarlıqlara tabe olmursa, sərhəd pozuculuğunu davam etdirirsə, ona qarşı güc tətbiqinə əsgərin icazəsi, atəş aşmağa legitim hüququ var. Hətta bu, onun vəzifəsidir.\nMisal üçün, İranla Azərbaycanın dövlət sərhəddini pozaraq qaçaqmalçılıq edən İran vətəndaşlarına, eləcə də, öz vətəndaşlarımıza qarşı belə güc tətbiqindən istifadə olunub. Hətta ölüm halları da olur. Ancaq bu, iki ölkənin münasibətlırini pozmur. Çünki İran da onun dövlət sərhədində eyni qanunsuz əməlləri törədən və sərhəd xidmətinin qanuni tələblərinə tabe olmayan Azərbaycan vətəndaşlarına qarşı güc tətbiq edir. Əgər dövlətlərin öz sərhədlərini qoruma üçün silah-sursatdan istifadəyə beynəlxalq səviyyədə və milli qanunvericilikdə tanınmış haqqı olmasaydı, onda istər Gürcüstan sərhəd polisinin əməkdaşlarına, istərsə də Azərbaycan Dövlət Sərhəd Xidmətinin hərbi qulluqçularına silah verməyə lüzum olmazdı ki. O başqa məsələ ki, əsgərin atəş açmayacağı hansı istisna hallar var. Bunlar xüsusi hallardır. Gürcüstan vətəndaşı qaçaqmalçılıq etməyibsə belə, Azərbaycan əsgərini təhqir edib, silahını əlindən almaqla cinayət törədib. Bu zaman əsgər, görünür ki, seçim qarşısında qalıb: özünü və silahını qorumaqmı, dövlətin maraqlarını qorumaqmı?! O, həmin şəxsə müqavimət göstərib zərərsizlədirə bilərdi, bunun üçün əlavə dəstək çağıra bilərdi. Bunun heç birisinə imkan olmayıbsa, xəbərdarlıq atəşi açmaq, silahlı müqavimət göstərmək haqqı da vardı. Ancaq o zaman əsgər özünü qorumuş olacaqdı; mülki gürcü vətəndaşına sərhəddən keçməyə icazə verilib və o sərhəddi pozmayıb, amma sərhədi keçdikdən sonra cinayət törədib və təbii olaraq da əsgərimizin silahlı müqavimət hüququ və hətta hərbi borcdan yaranan vəzifəsi vardı. Buna baxmayaraq, əsgər dövlətin maraqlarını qorumağı seçib. Gürcü vətəndaşı bu hərəkəti ilə iki ölkə və iki xalq arasında qarşıdurma yaratmaq, hər iki tərəfdən, çox sayda insanın zərər görə biləcəyi açıq münaqişəyə rəvac vermək üçün bu təxribatı törədib. Bizim əsgərimiz özünü və silahını qorumaq istəsəydi, o şəxsə xəsarət yetirəcəkdi, yaxud onu öldürə də bilərdi. Bu halda sual doğur: iki ölkə və iki dövlət, onların vətəndaşları bundan daha böyük zərər görməzdilərmi? Əsgər çox situasiyalarda belə seçim qarşısında qalır. Əgər hər bir əsgər yalnız öz həyatını qorumaq haqqında düşünsə, onların hamısına birlikdə "Ordu" deyə bilərikmi?! Əsgər elə onun üçün əsgrdir ki, öz fərdi marağını deyil, ölkəsinin, xalqının, dövlətinin marağını qoruyur. Yalnız öz canının hayına qalan adam əsgər ola bilərmi?!\nBaxın, hətta gerçək general rütbəsi daşıyan bir hərbi qulluqçu da yeri düşəndə: "Mən bu dövlətin əsgəriyəm" sözlərini (həm də qürurla) deyir. Bunun açması "Hətta öz canımdan daha qiymətli olan dəyərləri qorumaq şərəfi mənə həvalə olunub" deməkdir. Əlbəttə, bu o demək deyil ki, hər kıs gəlib bizim əsgərimizi belə aşağılaya bilər. Bunun, əlbəttə, bir cəzası olmalıdır (ki, bunu Azərbaycan dövləti Gürcüstan dövlətindən tələb edib; cəza verəcəklər, ya verməyəcəklər - başqa məsələdir – amma cəza verilməsi üçün israrlı olmalıyıq). Ancaq əgər əsgərə hücum edən şəxsə və ya ümumiyyətlə, orda biz tərəfdən, ya o tərəfdən bir atəş açılsa, bunun sonrakı nəticələri daha ağır olar və bəlkə də biz qonşu dövlətlə qarşı duran tərəflər halına gələrik. Ona görə əsgər iki pis variant arasından seçim edib. Biri onun təhqir olunması və silahının əlindən alınmasıdır ki, əlbəttə, nəinki psdir, hətta çox pis hadisədir. İkinci pis variant isə çox pis deyil, fəlakətə bərabər və ya fəlakət doğura biləcək bir əməl olardı. Əsgərin hətta əmr almamış olsaydı belə, ikinci variantı seçməsi bizi Gürcüstan dövləti və xalqı ilə qarşıdurmaya gətirə, hər iki tərəf üçün dəhşətli nəticələr doğura bilərdi.\nBəli, deyəcəksiniz ki, Türkiyə də Rusiyanın hərbi təyyarəsini vurmuşdu, bu iki ölkəni müharubə həddinə gıtirib çıxarmadı. Türkiyə tərəfi üzr istədi, barışdılar və sair. Doğrudur. Ola bilsin, bir müddət münasibətlərdə gərginlik yaşanardı, sonra yavaş-yavaş da olsa, yoluna qoyulardı. Ancaq kim bunun belə olacağına təminat verə bilər?! İşin içinə dini duyğular qarışdığına görə münaqişə yaranmayacağı nə məlum?! Dini duyğular da bu işə qəsdən qarışdırılıb ki, xristian dünyasını, böyük gücləri bizə qarşı səfərbər edib güzəştlərə nail ola bilsinlər. Elə həm də bu üzdən orda dayanan əsgər mülki gürcü vətəndaşlara atəş açmamaq əmrini alıb. Bu əmri verənlər də qanunilik imperativindən yanaşmayıblar bu məsələyə. Effektivlik imperativini əsas sayıblar. Bu baxımdan, əsgərimizi belə kəskin formalarda qınamaq lazım deyil. Bəli, silahdan istifadə etmədən müqavimət göstərsəydi, ona xəsarət yetirilsəydi, necə olacaqdı?! Ola bilsin, bu baxımdan daha başqa bir doğru qərar da vermək olardı o durumda. Çünki əsgər öz silahını sona qədər qoruyub saxlamırsa, o silah ona niyə verilib?! O silah da, əsgər özü də, o sərhəd də dövlət məxsusdur. Əslində dövlətə təcavüz olunub. Bu üzdən, əlbəttə, baş verənlərə belə qəzəbliyik. Ancaq bu hadisənin bütün halları diqqətlə və obyektib araşdırılmadan, o insanların həmin zaman kəsiyindəki ruh halından tutmuş ərazinin relyefinə qədər, həmin gün orda yaranan vəziyyətin bütün başqa nüanslarına qədər ortada olmadan, əsgəri sosial şəbəkələrdə ittiham etmək və ya da əksinə qəhrəmanlaşdırmaq – bu hər iki yanaşma yanlışdır. Burda yanlış olan həmin əsgərin həmin mülki şəxslərlə üz-üzə gəlmısinə yaranmış şəraitdir.\nHər iki respublika 27 illik müstıqillik tarixlri ərzində bu problemi həll edə bilməyiblər. Bunun da Gürcüstan tərəfdən qaynaqlandığı deyilir. Bir neçə dəfə ölkəsində hakimyyəti dəyişən gürcü xalqı niyə bu sərhəd problemini həll edəcək siyasi iradənin təmsilçisini – Azərbaycanla bu problemi konstruktiv məcrada həll edə biləcək hökuməti ortaya çıxara bilməyib?! Axı bu konflikt potensialının nə zamansa hərəkətə gələ biləcəyini və üçüncü tərəflərin bundan yararlanacağını görmək çətin deyildi. Həmin o əsgərin silahını almaq, əslində, mənim ehjtimalıma görə, bir kəşfiyyat əməliyyatıdır; hər iki dövləti pat vəziyyətinə salmaq məqsədi güdüb, Bu, bir texnologiya, planlı əməliyat olaraq düşünülüb. Bundan bizim qədər Gürcüstan da zərər görəcək. Ola bilsin, o ölkənin indiki Prezidenti və hökuməti bunu görmür və ya özləri də bu işin hardasa bir hissəsində rol alıblar. Azərbaycana gəlincə, bizim də Gürcüstanı bu problemi həll etməyə, belə deyək, inandıra biləcək siyasi, diplomatik, iqtisadi və sair təsir vasitələrimizin çox olduğu zamanda bunu etməli idik. Xarici İşlər Nazirliyimiz, səfirliyimiz, Diaspora Komitəsi, eləcə də, başqa qurumlar bəs nə işlə məşğul olublar? Gürcüstandakı yüz minlərlə soydaşlarımızı öz demoqrafik gücümüzün bir hissəsinə çevirə bilməmişik, əksinə qarşı tərəf(lər) bunu bizə qarşı, bir növ, təzyiq amilinə çevirib (“Ona görə “tərəflər” ifadəsini işlədirəm ki, orda başqa qonşu olan və qonşu olmayan dövlətlər,hətta Ermənistan belə öz məxfi işlərini aparır).\nGürcüstan bizim üçün önəmli qonşudur. Ancaq Azərbaycan da Gürcüstan üçün daha artıq önəmlidir. Biz zamanında Gürcüstana, demək olar ki, havayı qaz verəndə və sair formalarda dəstək göstərəndə bilməliydik ki, bunun ardınca onlar havayı çox şey istəyə bilərlər. Baxın, Sovet İttifaqı superdövlət olan zamanlarda o, dünyanın yarısını - Afrikadan tutmuş Cənub-Şərqi Asiyaya qədər, Cənubi Amerikadan tutmuş Cənubi və Şərqi Avropaya qədər... çox ölkə və xalqlara təmənasız yardım edirdi. Ancaq özü çətin vəziyyətə düşəndə çox ölkə onun yanından qaçdı. Dövlətlərarası müansibətlərdə hər şey qarşılıqlı olmalıdır. Hər iki tərəfin maraqları nəzərə alınmalıdır; maraqlar arasında balans tapılmalıdır. Görünür ki, həmin prioritet maraqla arasında bu sərhəd probleminin həlli olmayıb. Olubsa da, sona qədər, ardıcıl müdafiə olunmayıb. Mən deyərdim, bu gün əslində Xələf Xələfov və eləcə də, bu günə qədər xarici işlər naziri olmuş adamların hamısı ən azı prokurorların, DTX müstəntiqlərinin "qonağı" olmalıdır. Onlara həvalə olunmuş dövlət postlarında oturaraq dövlətin maraqlarını qorumadıqları üçün cavab verməlidir. Ən başlıcası isə, delimitasiya və demarkasiya üzrə danışıqları mümkün qədər sürətləndirib bu problemi bacardıqca tez həll etmək, Gürcüstan hökumətini bu məsələdə daha konstruktiv mövqeyə gətirmək üçün bütün gücümüzlə çalışmaq lazımdır. Əks kalda Cənubi Qafqazda yeni bir münaqişə ocağının yaradılması təhlükəsi həm bizi, həm Gürcüstanı təhdid edir. Bundan qazanan isə, təbii ki, bu çoxgedişli Qafqaz qambitini quran üçüncü tərəf(lər) olacaq.\n2 iyun, 2020 [18:07]\n2 iyun, 2020 [18:03]\nSumqayıtda qonşusu tərəfindən döyülən gənc 4 ay sonra dünyasını dəyişib\n2 iyun, 2020 [17:56]\nBütün müəllimlərin məktəbə gəlməsi vacib deyil\n2 iyun, 2020 [17:50]


Kreml Putinin adından yayılan hədəni təkzib etdi\n2 Sentyabr 2014 13:55\n“Kiyevin iki həftəyə alınması ilə bağlı Rusiya prezidenti Vladimir Putinin adından deyilən fikirlər həqiqəti əks etdirmir”.\nPublika.az-ın verdiyi xəbərə görə, bu sözləri Rusiya prezidentinin köməkçisi Yuri Uşakov deyib.\nOnun sözlərinə görə, bu fikirlər kontekstdən çıxarılaraq yanlış izah edilib.\nXatırladaq ki, İtaliyanın “La Repubblica” qəzeti V.Putinin iki həftəyə Kiyevə ala biləcəyi ilə bağlı Qərbə xəbərdarlıq etdiyini bildirib. Qəzet bunu Avropa İttifaqı (Aİ) liderlərinin ötən şənbə günü keçirilən toplantısında gedən müzakirələrə istinadən yazıb.\nÖtən şənbə günü Aİ liderləri Rusiyanın Ukraynanın şərqinə minlərlə əsgər və yüzlərlə hərbi texnika göndərməsinə cavab olaraq Moskvaya qarşı yeni sanksiyaları müzakirə ediblər. Qəzetin yazdığına görə Avropa Komissiyasının prezidenti Joze Manuel Barrozu Putinin telefon söhbəti zamanı hansı təhdidlərlə çıxış etdiyini danışıb. Barrozu deyib ki, o, Putindən rus qoşunlarının Ukraynaya müdaxiləsi haqda soruşmağa cəhd edib. Lakin Rusiya prezidenti dərhal hədələməyə başlayıb və bildirib: “Problem ondadır ki, əgər mən Kiyevi almaq istəsəm, bunu cəmi iki həftəyə edərəm”.\nPutinin Barrozu ilə telefon danışığı zamanı Kiyevi almaqla hədələdiyini “Financial Times” qəzetinə Aİ-dəki yüksək rütbəli diplomatik mənbə də təsdiq edib. Mənbə deyib ki, Putin Barrozuya belə deyib: “Əgər mən doğrudan da Ukraynaya hücum etsəydim, Kiyevi iki həftəyə alardım”.


Atəş Təhməzov Əli İnsanovun partiyasında hansı vəzifəni daşıyır? - Azinforum.az İnformasiya Portalı\nAna səhifə / Siyasət / Atəş Təhməzov Əli İnsanovun partiyasında hansı vəzifəni daşıyır?\nAtəş Təhməzov Əli İnsanovun partiyasında hansı vəzifəni daşıyır?\nTam məsuliyyətlə demək olar ki, Azərbaycanda ən böyük rüşvət, korrupsiya və maxinasiyalar Qaçqınların və Məcburi Köçkünlərin İşləri üzrə Dövlət Komitəsində baş verir.\nBu komitədə isə əsas korrupsiya mənbəyi Məcburi Köçkünlərin Sosial İnkişafı Fondudur. Bu fonda uzun müddət millət vəkili Ayaz Orucov rəhbərlik edib. Bu şəxsin korrupsiya əməlləri ölkə başçısı səviyyəsinə gedib çatmışdı. Və ona görə də vəzifəsindən azad edildi. Ondan sonra Fondun yeni rəhbəri Fərhad Təhməzov oldu.\nHamı düşünürdü ki, fondun işində müsbət dəyişikliklər olacaq.\nProblemin miqyasını bilmək üçün məsələyə bir az aydınlıq gətirək.\nTəsəvvür edirsiniz, Neft Fondunun ayırdığı yüz milyonların hesabına qaçqınlar üçün binalar tikilir, şəhərciklər, qəsəbələr salınır. Bu miqyası çox nəhəng olan tikinti və inşaat işləridir.\nBurada istifadə olunan tikinti materialları, işçi qüvvəsi və daha nələr. Kağız üstündə rəqəmlər az qala 50 dəfə şişirdilir. Yəqin ki, fondla bağlı az-çox təsəvvür yarandı.\nBəli, belə bir nəhəng fondu Fərhad Təhməzova etibar etdilər.\nFərhad Təhməzov qısa vaxtda Azərbaycanın ən varlı oliqarxlarından birnə çevrildi. Bu adamın sərəncamında yüz milyonlar, milyardlar var idi. Və Fərhad Təhməzovun yanında sələfi Ayaz Orucov toya getməli oldu.\nƏlində cəmləşdirdiyi yüz milyonları Fərhad Təhməzov qardaşları Qoşqar və Atəş Təhməzovlar vasitəsilə müxtəlif biznes sahələrinə yatırdı. İndi qardaşların bines imperiyasının sərhədləri Avropaya, ərəb ölkələrinə, ofşor zonalara qədər uzanır. Hamısı da qaçqınlara dövlət tərəfindən ayrılan pulların hesabına.\nBəli, Qoşqar Təhməzli az vaxtda qardaşının pullarını səhiyyə sahəsinə, klinikalara və ən əsası xaricdən bahalı tibb avadanlıqlarının alınmasına yönəltdi.\nDigər qardaşı Atəş Təhməzov isə xalqdan və dövlətdən oğurlanan milyonları tikinti biznesinə yatırdı. Bu gün Qoşqar Təhməzli biznesmen olmaqla yanaşı, mühüm dövlət vəzifəsini daşıyır. Bəli, 2017-ci ildən Qoşqar Təhməzli Azərbaycan Respublikasının Qida Təhlükəsizliyi Agentliyinin sədri vəzifəsini daşıyır.\nAmma soruşan yoxdur ki, qida sektorunda müsbət nəsə baş verdimi ?\nƏlbəttə, yox. Əksinə mütəxəssislər deyir ki, belə davam eləsə, Qoşqarın sayəsində ölkədə qara yara, brüselyoz kimi xəstəliklər baş alıb gedəcək. Bəli, Qoşqar Təhməzlinin başı qıdaya deyil, pula qarışıb.\nBu gün Fərhad Təhməzovun vəzifəsi daha böyüyüb, sərəncamında milyardlar var. Fərhad Təhməzov Mənzil İnşaatı Dövlət Agentliyinin direktorudur. Məcburi köçkünlərə mənzillər tikib satdı və milyonçu oldu. İndi də ipoteka ilə mənzillər tikib satacaq və milyarder olacaq. Bəli, ölkə başçısı bu MİDA-nı imkansız insanların MƏNZİL problemini həll etmək üçün yaradıb, cənab Fərhad Təhməzov. Barı bu mənzilləri satanda 2-3 kasıb ailəsini də düşünün də.\nTəsəvvür edirsiniz, Qardaşın biri QİDA-nı, o birisi isə MİDA-nı fırladır.\nO biri qardaş, yəni Ataş Təhməzov isə çox fəal deyil, çalışır ki, adı hallanmasın, daha çox kölgədə qalmağa üstünlük verir. Niyəsini deyək.\nÇünki Prezident Administrasiyasının İşlər İdarəsinin keçmiş əməkdaşı olan Atəş Təhməzov dövlət çevrilişinə cəhd ittihamları ilə bağlı hüquq-mühafizə orqanlarının apardığı araşdırmalardan sonra tutduğu vəzifəsindən kənarlaşdırılıb. Atəş Təhməzovun Prezident Administrasiyasının sabiq işlər müdiri Akif Muradverdiyevin yaxın kadrı olduğu bildirilir. Akif Muradverdiyev isə sabiq səhiyyə naziri Əli İnsanovla birgə 2006-ci ildə dövlət çevrilişinə cəhd ittihamı ilə həbs edilmişdi. O zaman Atəş Təhməzov hansısa sirli əlin köməyi ilə aradan çıxa bildi.\nYuxarıda qeyd etdik ki, Atəş Təhməzov o biri qardaşları ilə müqayisədə özünü “passiv” aparır.\nBu məqamda Molla Nəsrəddinin bir lətifəsi yada düşür. Molla qaçan danasını nə qədər qovsa da tuta bilmir və gəlib acığını həyətdəki bağlı danadan çıxır. Adamlar soruşur ki, molla, bu bağlı dananın nə günahı var. Molla deyir ki, ay camaat, siz bilmirsiniz, bu dana açılsa ha, o biri danadan da betər olacaq.\nİndi lətifəsi Atəş müəllimdən uzaq olsun. Atəş Təhməzov hələ də köhnə xatirələrlə, bəlkə də qaytardılar xülyası ilə yaşayır. PA-da çalışanda tez-tez deyirmiş ki, prezident aparatını köçürəcəm məşhur “5 mərtəbə”nin yerinə.\nBəlkə də həmən nostaljiyə görə, Atəş Təhməzov şəhərin mərkəzində, Çay fabrikinin yanında özü üçün 6 mərtəbəli ”Mini Prezident Aparatı” düzəldib.\nLap yazıçı Anarın məşhur romanının adı kimi : Beşmərtəbəli evin altıncı mərtəbəsi.\nBəli, hətta Atəş Təhməzovun köhnə dostu Əli İnsanovun Haqq və Ədalət partiyasına yardımı da olur, deyirlər partiyada vəzifəsi də var.\nAdama deyərlər, ay nankorlar, Ulu Öndərin sayəsində əldə etdiklərinizi indi də möhtərəm Prezidentimiz İlham Əliyevə qarşı yönəltmək istəyirsiniz ? Bunu yuxuda görərsiniz.\nBizim yazılardan sonra gedib orda-burda haqqımızda mənfi rəy yaratmaq istəyən şərəfsizlər, qoy ortaya çıxıb açıq şəkildə öz mövqelərini bildirsinlər.\nUlu Öndər əbəs yerə demirdi ki, MÖVQE-yinizi bildirin. Bir də rəhmətlik deyirdi ki, mən İlham Əliyevə özüm qədər inanıram.\nCənab Təhməzov qardaşları ! Biz bir media olaraq öz mövqeyimizi və dəstəyimiz bildirdik. Cənab Prezident də dəfələrlə deyib ki, bir çox məsələləri mətbuat vasitəsilə öyrənirəm.\nÖncəki Bakı Şəhər İcra Hakimiyyətinin “oğru” məmurları ifşa olunacaqmı? – VİDEO\nNövbəti Gədəbəydə 6 düşmən ələ keçirildi – Əraziyə tanklar cəmləşib


Ərdoğandan Bərzaniyə daha bir kəskin mesaj: "Dərhal ağlını başına yığmalıdır"\n03 Oktyabr 2017 - 13:56\nƏrdoğandan Bərzaniyə daha bir kəskin mesaj:"Dərhal ağlını başına yığmalıdır"\n“Şimali İraqda referendum bölgəmizin kürəyinə yeni xəncər saplamaq cəhdidir. Söhbət kürdlər, ərəblər və türkmənlərin arasında sonu bitməyən bir qovğanın başlanmasına cəhddən gedir. İraq təkbaşına nə kürdün, nə ərəbin, nə də türkmənindir”.\nBu sözləri Ədalət və İnkişaf Partiyasının qrup toplantısında çıxış edən partiyanın lideri, Türkiyə prezidenti Rəcəb Tayyib Ərdoğan deyib.\nO bildirib ki, İraq ortaq gələcəyin qurulmalı olduğu bir ölkədir: “Kərkük türküləri ilə böyümüş bir milləti “Kərkükdə bir neçə min türkmən” deyərək təhdid etmək heç kimin həddi deyil. Yaxud Mosula iddiaların heç bir əsası yoxdur. Hələ sanksiyalarla kifayətlənirik. Türkiyəni təhdid etməyə cəsarət edən Şimali İraq hakimiyyətinin dərhal ağlını başına yığmasını gözləyirik. Bu gün birilərinə güvənərək qardaşlığa xəyanət edənlər sabah çətinə düşəndə Türkiyənin qapısını yenə necə döyəcəklər?”.\nTürkiyə prezidenti qeyd edib ki, İkinci Dünya Müharibəsindən sonra Türkiyənin sürətli inkişafının qarşısını alan ölkədə baş verən çevrilişlər olub: “Suriya və İraqda baş verən hər bir hadisə bizim daxili işlərimizlə bağlıdır. Heç kimin bizə niyə Suriya və İraqla maraqlandığımızı soruşmaq haqqı yoxdur. İraq və Suriyada baş verənlərin ölkəmizə təsirinin də öhdəsindən gələcəyik. Bunun üçün birlikdə və qardaş olacağıq”.


Seyid Şəhristaninin ölkəmizdə böyük xidmətləri olub - Şafaqna Azərbaycanca\nSeyid Şəhristaninin ölkəmizdə böyük xidmətləri olub\nBu sözləri Gürcüstanın tanınmış ilahiyyatçı alimi Hacı Əziz Nəbiyev deyib.\nXəbər verdiyimiz kimi, Ayətullahül Üzma Seyid Sistaninin xüsusi nümayəndəsi Ayətullah Seyid Cavad Şəhristaninin koronavirus testi pozitiv çıxıb. Bütün dünyada olduğu kimi Gürcüstanda da bu xəbər dindarların üzüntüsünə səbəb olub.\nAz.shafaqna.com saytı məsələ ilə bağlı, Gürcüstanın tanınmış ilahiyyatçı alimi, İmam Hüseyn (ə) adına Marneulidə fəaliyyət göstərən məscidin imamı Hacı Əziz Nəbiyevdən münasibət öyrənib.\nHacı Əziz Nəbiyev “Şafaqna”nın azərbaycanca saytının açılmasına xeyir-dua verərək deyib: “İmam Hüseyn ə buyurub ki, Allahın bəndələrinin içərisində elə kəslər vardır ki, Allah onları insanların ehtiyaclarını ödəmək üçün xəlq etmişdir.\nBiz Ayətullah Şəhristanini hədisdə deyildiyi kimi bu sırada olan şəxsiyyətlərdən bilirik. O Həzrət özünün elmi və səxavəti ilə bir çox ölkələrdə, o cümlədə Gürcüstanda da İslam yolunda bir çox xidmətləri ilə tanınmışdır.”\nİmam Hüseyn (ə) adına Marneulidə fəaliyyət göstərən məscidin imamı Hacı Əziz Nəbiyev “Gürcüstanda İmam Hüseyn (ə) məscidinin tikilməsində, həmçinin digər məscidlərdə xüsusi xidməti olan bir şəxsiyyətdir, Ayətullah Şəhristaninin koronavirusa yoluxma xəbəri biz möminləri kədərləndirdi. Biz Gürcüstan müsəlmanları Ayətullah Şəhristaniyə və eləcədə bütün xəstələrə uca Allahdan tezlilkə şəfa tapmasını diləyirik və dua edirik.”, -deyə əlavə edib.\nQeyd edək ki, Ayətullahül Üzma Seyid Sistaninin xüsusi nümayəndəsi Ayətullah Seyid Cavad Şəhristani Marneulidə ən gözəl məscidlərdən olan İmam Hüseyn (ə) məscidinin açılışında da iştirak edib.\nƏvvəlki məqaləSəudiyyə OPEK+ ölkələrini “neft müharibəsi” ilə hədələdi\nNövbəti məqalədəPolşada İŞİD-ə pul göndərən 2 iraqlı həbs edildi


Səhər - Cəmilə Məmmədli\nƏSAS SƏHİFƏ / hekaye / Səhər\nCəmilə Məmmədli 05:57 hekaye\nQulağımın dibindən nəsə sürətlə vızıldayıb keçdi. Heç nə olduğuna baxmadım belə. Onsuz da yay gecəsi yatmağa qoymayan ağcaqanadlar kimi güllələrin sürü ilə başımızın üstündən sıvışıb keçməsi adi hadisə idi. Xüsusilə də belə bir gecə də… Dünəndən, ya da birisigündən, bəlkə də ondan əvvəlki gündən bəri davam edən atışma elə adi hal almışdı ki, nə vaxt bu işıqlı vızıltılardan qorxmaqdan əl çəkdiyimi xatırlamıram belə. Yenə də hər ehtimala qarşı şilemi gözlərimin üstünə basdım. Üzümə bir kölgə düşdü. Əlimin kölgəsi. Kölgə? Işıq haradaydı axı? Belə vaxtlarda işıq heç vaxt yaxşı şey deyildi. Qaranlıq sənin dostundu. O səni gizlədir, qoruyur, görünməz edir. Nə qədər kəskin nişançı olursa olsun, qarşı tərəf güllələri kor-koranə atır. Çünki qaranlıqdır, gecədir…\nAh, gecə bitib. Gözlərimin düz qarşısındaki təpələrin üstü alov-alov yanır. Yox, bu oda verilmiş kənd deyil, ya da bombalardan alov almış ağaclar. Heç yanan canlı-qanlı insan deyil. Elə olsaydı dəhşətlə çığırardı, çabalayardı, sanki kimsə ona kömək edə bilərmiş kimi köməyə çağırardı. Bilirəm, görmüşəm. Təpələri “yandıran” günəş idi. Sarı, qırmızı, narıncı – gözəl rənglərdir. Bunlardan birini əvvəllər çox sevirdim. Amma burada o qədər gördüm ki… Yox, günəşdə olanlar gördüyüm rənglər deyildi. Sarı –səngərin digər tərəfindən yağış kimi yağan güllələrin izi olan sarıya bənzəmirdi. Narıncı – gözlərimizin özündə yanan hər şeyin alovundakı narıncıya bənzəmirdi. Qırmızı – eh, bu qırmızını necə axan, yapışqan, yarı metalik, yarı çiy ət qoxusu verən “qırmızı” ilə müqayisə etmək olar axı?. Günəşin rəngləri çox fərqli idi. Heç görmədiyim rənglər… Yox, yox, görmüşəm! Ax, əlbəttə, çox görmüşəm. Eynidir. Bundan, buradan əvvəlki həyatımda . Özüdür ki, var! Sadəcə təsəvvür et ki, vızıldayan güllələr əvəzinə civildəşən səhər quşları, nəmli, barıt qoxusu verən torpaq əvəzinə yumuşaq çarpayı var. Günəş də arxasında darmadağın olmuş kəndlər olan təpələr əvəzinə pəncərənin pərdə arasından sənə boylanır. Bax, yenə gözlərimi qamaşdırır, oyanmağa çağırır. İstəmirəm. niyə oyanım axı? Onsuz da bir azdan anam çağıracaq. Məktəbə gecikdiyimi deyəcək, qapını döymədən otağıma girib dünən allah bilir harada çıxardığım paltarlarımı axtara-axtara deyinəcək.\n- Bir az daha yatmaq istəyirəm…\nYollara tökülüşən nadinc uşaqların çığırtısı… Yox, bu çığırtı başqadır. Başımı sola çevirdim. Çığıran “ağcaqanad”ın dişlədiyi şiləmi kənara uçmuş xaki paltarlı böyük adam idi. Çığırtısı başladığı imi də kəsdi. Özünü arxaya- səngərin dibinə atdı. O qədər sürətli oldu ki, heç üzünü yaxşı görə bilmədim də. amma deyəəsn tanış gəlirdi. Tanıyırdım, uzun müddətdir tanıyırdım axı onu. Adı nə idi? Hə, Əhməd. Onun da yuxusu gəlib deyəsən. Gicgahından yarı metalik, yarı çiy ət qoxusu verən qırmızı axa-axa yatır.\nMən də yatmaq istəyirəm.\nSilahimi daha bərk sinəmə sıxdım. Hə, tətiyi çək, görüm! Belə gözəl sübh çağı?... Yox, aldanma! Gözlərini qamaşdıran günəşə fikir vermə, sola baxma, o qoxunu içinə çəkmə, tətiyi çək! Bilirsən axı, bir dəfə çəkəndən sonra arxası çox asandır. Lap uşaq vaxtı kəndə odun kəsməyə gələn əminin elektrikli mişarı kimidi. Bircə dəfə ipi çəkəndən, işə düşəndən sonra dayanmaz, dayanması mümkün deyil. Hə, hə, bilirsən, çətini ilk gülləni atanacandır. Dəfələrlə etmisən axı.\nBir az daha yatmaq istəyirəm…!\nGurultuya yaman diksindim. Əlimdəki avtomatdan belə gurultu çıxa bilməz, yoxsa qulaqlarım yenə küyə düşüb? Bu nə səsdir, uğultudur, səssizilikdir, hissizlikdir… Gözlərimin qabağındakı günəş toz buludu arxasında yox oldu. Eynilə yaz səhərləri yorğanı başıma çəkəndə olduğu kimi…\nİsti yataq, bədənini çulğayan şirin səhər yuxusu, otağına dolan, gözlərini yandıran sübh günəşi. Ondan qaçmaq üçün üstümə çəkdiyim qalın yorğan… Qalın, barıt və yarı metal, yarı çiy ət qoxusu verən nəmli yorğan. Bütün bədənimi örtən, isidən, məni işıqdan, səsdən, açılan yeni səhərdən, oyanmaqdan – günəşdən qoruyan qalın yorğan. Yamanca yuğum gəlir, lap gözlərim yumulur.\nHə, mən bir az daha yatmaq istəyirəm… Yatmaq istəyirəm!\nSəhər Reviewed by Cəmilə Məmmədli on 05:57 Rating: 5


Özünü böyütmə sayıqlama ideyaları » vital.az | Sağlamlığınız etibarlı əllərdədir\nvital.az · Plastik cərrahiyyə · Xəbərlər · Özünü böyütmə sayıqlama ideyaları\n17 sentyabr, 2017 Xəbərlər / Poliklinika Baxlıb: 2 317\nÖZÜNÜ BÖYÜTMƏ SAYIQLAMA IDEYALARI\nÖzünü böyütmə sayıqlama ideyaları "özündən razı insanın xarakteristikası deyilвЂќ, psixi xəstəlik əlamətidir.\nIlk növbədə baxaq sayıqlama ideyaları nədir, hansı xəstəliklərin əlamətidir. Sayıqlama ideyaları psixi xəstəlik nəticəsində yaranan və korreksiya olunmayan səhv fikirlərdir. Məzmunca sayıqlama ideyaları çox müxtəlif ola bilər: təqib, zəhərləmə, qısqanclıq, təsir və s. məs. təqib sayıqlaması zamanı xəstə hesab edir ki, onu izləyirlər, öldürmək və ya ziyan vurmaq istəyirlər. Sayıqlama ideyaları ən çox şizofreniya xəstəliyi zamanı təsadüf edilir. Lakin başqa psixi pozuntuların da əlamətləri arasında ola bilərlər.\nÖzünü böyütmə sayıqlama ideyaları zamanı insan özünü çox tanınmış insan (Napaleon, Nizami Gəncəvi və s.), çox böyük vəzifə sahibi (kainatın prezidentı, dünyanın hakimi və s.), misilsiz var-dövlət sahibi hesab edə bilər. Özünü böyütmə sayıqlama ideyaları Fizofreniya, Bipolyar pozuntu, İnfeksion və intoksikasion psixozlarda təsadüf edir. belə sayıqlama ideyaları olan xəstə adətən aktiv, yüksək əhval ruhiyyəli olur. Bəzən insana elə gəlir ki, xəstə ətrafdakıları ilə zarafat edir, məzələnir. Lakin bu belə beyil, belə sayıqlaması olan insan söylədiklərinin tam həqiqət olduğuna tam olaraq inanır və siz heç zaman onu səhv etdiyinə inandıra bilməzsiz.\nSayıqlama ideyaları xəstəlik nəticəsində yaranır və onları dərmanlarla müalicə etmək mümkündür. Bir şərtlə ki, müalicə xəstəliyin erkən dövrlərində başlamalıdır. Yalnız bu halda sayıqlama ideyalarını aradan qaldırmaq, xəstəni normal həyata qaytarmaq mümkün olur.\nHəkim-psixiatr Mehriban Rzayeva


Roza Zərgərli əməliyyat olunacaq » Maqazin.tv izləyicilərini şou - biznes ailəmində ən son yeniliklər\nMaqazin,Tv xəbər verir ki, sənətçi ayağındakı problemə görə bıçaq altına yatacaq. Əməliyyata dörd peşəkar cərrah girəcək. Onlardan ikisi Türkiyədən dəvət olunub. Digər iki nəfər isə ölkəmizdəki peşəkar cərrahlardır.\nZərgərli bildirib ki, əməliyyat ayın 6-da keçiriləcək:\n"Uzun müddətdir ayağımda problem var. Bu ilk əməliyyat deyil. Kök hüceyrə transplantasiyası icra ediləcək.\nÜmid edirəm ki, yaxşı keçəcək. Həkimlər buna ciddi hazırlaşıblar. Əslində, çoxdan əməliyyat olunmalı idim. Amma işlərimin çoxluğundan vaxtı uzadırdım".\nQeyd edək ki, sənətçi əvvəlcə bu ilin mayında İsraildə əməliyyat olunmalı və endoprotez qoyulmalı idi. Buna görə də müğənni iki dəfə plastik əməliyyat etdirib, çəkisini azaltdırıb.\n"Sonra Cərrah Vüsal Mahmudovla tanış oldum, müayinədən keçdim. İsraildəki əməliyyatı ləğv etdik" deyə, R.Zərgərli əlavə edib.


2020-ci il Azərbaycanda “Könüllülər ili” dir\n30 Yanvar , 2020\nPrezident İlham Əliyevin 2020-ci ilin Azərbaycanda “Könüllülər ili” elan edilməsi haqqında Sərəncam imzalaması dövlət başçısının ölkəmizdə könüllülük hərəkatına verdiyi yüksək dəyərin nümunəsidir. Bu sərəncam gənclərin fərdi inkişafına, onlarda sosial məsuliyyət hissinin yüksəlməsinə təkan verəcək, gəncliyin potensialından xalqın rifahı və ölkənin dayanıqlı inkişafı üçün səmərəli istifadə edilməsinə şərait yaradacaqdır.\nCənab Prezident İlham Əliyevin 2019-cu il fevralın 1-də Azərbaycan Gəncləri Gününə həsr olunmuş Respublika toplantısındakı çıxışında dövlət orqanlarının qarşısına qoyduğu vəzifələrə uyğun olaraq Neftçala rayonu İcra Hakimiyyəti ölkədə gənclər arasında könüllülük fəaliyyətinin daha geniş təşviq edilməsi ilə bağlı qarşıya qoyulmuş vəzifələrə uyğun olaraq bu gün də fəaliyyətini uğurla davam etdirir. Neftçala rayonu İcra Hakimiyyəti bu sahədə fəaliyyətini Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi ilə əlaqələndirməklə həyata keçirir. Qeyd edək ki, ötən il ərzində ümumilikdə Rayon İcra Hakimiyyətində könüllü kimi fəaliyyət göstərmiş və fəaliyyətlərini uğurla başa vurmuş 18 gəncə sertifikatlar təqdim edilmişdir. Məlumat üçün bildirək ki, həmin 18 gəncin 11 nəfəri oğlan, 7 nəfəri isə qız olmuşdur.


İctimai Nəzarət və Məsləhət Şurasının üzvləri Sumqayıt Dövlət Universitetində imtahan sessiyasını izləyiblər - AZƏRTAC – Azərbaycan Dövlət İnformasiya Agentliyi\nYanvarın 8-də Sumqayıt Dövlət Universitetində (SDU) 2018-2019-cu tədris ilinin payız semestrinin imtahan sessiyası ilə bağlı keçirilən “Açıq qapı” günündə ali məktəbin rektorluğu yanında İctimai Nəzarət və Məsləhət Şurasının üzvləri, valideynlər, qeyri-hökumət təşkilatlarının və KİV-lərin nümayəndələri iştirak edib.\nAZƏRTAC xəbər verir ki, ənənəvi təşkil olunan “Açıq qapı” günündə universitetin humanitar məsələlər üzrə prorektoru, dosent Ramiz Hüseynov payız imtahan sessiyasının təşkili və gedişatı, imtahan prosesində obyektivliyin, şəffaflığın təmin olunması ilə bağlı aparılan məqsədyönlü tədbirlər və imtahanın qaydaları haqqında geniş məlumat verib. Bildirilib ki, sessiya zamanı tələbələrin biliyinin obyektiv və şəffaf qiymətləndirilməsi istiqamətində lazımi tədbirlər görülüb. İmtahanlar zamanı daxil olan şikayətlərin operativ araşdırılması, vaxtında həll edilməsi məqsədi ilə universitetdə imtahan qərargahı fəaliyyət göstərir.\nHəmçinin universitetin əməkdaşlarından ibarət rəsmi qaydada təyin olunmuş qeyri-ixtisasdan olan nəzarətçilər və imtahan rəhbərləri tərəfindən imtahanların gedişinə ciddi nəzarət edilir. Prorektor onu da vurğulayıb ki, tələbələrin bilik səviyyəsinin yüksəldilməsi, ixtisaslara dərindən yiyələnməsi universitetin rəhbərliyinin diqqət mərkəzindədir.\nSonra universitetin rəhbərliyi, valideynlər, qeyri-hökumət təşkilatlarının və KİV-lərin nümayəndələri imtahan prosesini müşahidə edib, tələbələrin imtahanların gedişinə münasibəti ilə maraqlanıb, yazılı imtahan işlərinin kodlaşdırılması otağında olublar.\nİctimai Nəzarət və Məsləhət Şurasının üzvləri və media nümayəndələri imtahanların vəziyyətini öyrənmək üçün tələbələrə suallar veriblər. Tarix və coğrafiya fakültəsinin IV kurs tələbəsi Əli Miriyev, Kimya və biologiya fakültəsinin II kurs tələbəsi Nigar Məmmədova, İqtisadiyyat və idarəetmə fakültəsinin I kurs tələbəsi Qafar İsmayılzadə, Tarix və coğrafiya fakültəsinin I kurs tələbəsi Təranə Həkimli və digərləri yaxşı hazırlaşdıqlarını, imtahanların gedişindən razı qaldıqlarını bildiriblər. Vurğulanıb ki, sualların hamısı keçdikləri mövzuları əhatə edir.\nValideynlər Rövşən Məmmədov, Şahin Muradov, Səbirə İsayeva, Elnurə Bədəlova və başqaları imtahan prosesinin onları qane etdiyini bildirib, universitetdə keçirilən imtahanlarda şəffaflığın təmin olunduğunu diqqətə çatdırıblar.\nSonra nümayəndə heyəti ilə görüşən tədrisin təşkili və təlim texnologiyaları üzrə prorektor, dosent Natiq Talıbov imtahan sessiyası ərəfəsində universitetdə aparılan işlər, imtahanlara hazırlıq, imtahan sessiyasının mövcud qaydalara uyğun təşkili, tələbələrin biliyinin qiymətləndirilməsində şəffaflığın və obyektivliyin təmin olunması barədə məlumat verib. Bildirilib ki, imtahanlar bir qayda olaraq yazılı formada aparılır, zərurət yarandığı hallarda bəzi fənlər üzrə şifahi dialoq və ya test formasında keçirilir. Sessiya başlayandan bu günədək apellyasiya komissiyasına 14 tələbə müraciət edərək, qiymətlərini artırıblar. Prorektor onu da diqqətə çatdırıb ki, imtahanlara şəxsən universitetin rektoru professor Elxan Hüseynov özü nəzarət edir. Rektor qəbul günündən başqa, sessiya müddətində hər gün tələbə və valideynləri qəbul edir, onları dinləyir, tələbələrin imtahanların gedişinə münasibətilə maraqlanır və tapşırıqlarını verir.\nAZERTAG.AZ :İctimai Nəzarət və Məsləhət Şurasının üzvləri Sumqayıt Dövlət Universitetində imtahan sessiyasını izləyiblər


2021, 28 İyul, çərşənbə, Bakı vaxtı 08:44\nİran, Türkiyə və Braziliya rəhbərlərinin nüvə razılaşması sevinci, Tehran, 17 may 2010\nABŞ, Rusiya və Çin İrana qarşı yeni sanksiyanın mətnini razılaşdırıblar. Bu barədə ABŞ Dövlət Katibi Hillari Klinton mayın 18-də məlumat verib.\nKlinton ABŞ Senatında Xarici Əlaqələr Komitəsində çıxışında bildirib ki, sənəd tezliklə BMT Təhülkəsizlik Şurasına təqdim ediləcək:\n- Biz Rusiya və Çinlə birgə iş nəticəsində güclü bir saknskiya mətni hazırlanmasına nail olmuşuq. Sənəd bu gün Təhlükəsizlik Şurasına təqdim ediləcək.\nBundan iki gün əvvəl İran, Türkiyə və Braziliya Tehranın nüvə proqramına dair razılaşma imzalamışdı. Sənədə əsasən, İran Türkiyəyə 1200 kiloqram 20 faiz zənginləşdirilmiş uran göndərəcək. Əvəzində isə 1 il ərzində Beynəlxalq Atom Enerjisi agentliyindən 120 kiloqram hazır nüvə yanacağı alacaq.\nBundan əvvəl Tehran BMT Təhlükəsizlik Şurasının üzvləri ilə apardığı danışıqlarda hazır nüvə yanacağını kənardan almaq təklifini qəbul etmirdi.\nTürkiyə öhdəlik götürüb ki, əgər bir il ərzində İran hazır nüvə yanacağı almazsa, Tehrandan aldığı uranı geri verəcək.\nMayın 18-də Türkiyənin Xarici İşlər naziri Əhməd Davudoğlu böyük dövlətlərə müraciət edərək həmin razılaşmanının təhlükə altına düşməməsi üçün İrana qarşı sanksiyalar barədə danışıqların dayandırılmasına çağırmışdı.\nBeynəlxalq Atom Enerjisi Agentliyi isə bu gün bildirmişdi ki, Tehran uran razılaşmasını yazılı şəkildə təqdim etməlidir. Agentlikdən bildiriblər ki, İranın Braziliya və Türkiyə ilə razılaşması barədə birgə bəyanatını alıblar, ancaq indi Tehranın razılaşmaya uyğun hərəkət edəcəyinə dair «yazılı bildirişini» verməlidir.


ABŞ-ın yeni vətəndaşları [Video]\nABŞ-ın yeni vətəndaşları\nÖlkə boyu minlərlə insan ABŞ-ın yeni vətəndaşları kimi and içib\nAmerika Birləşmiş Ştatları müstəqilliyinin 237-ci ildönümünü qeyd etdiyi bir vaxt ölkə boyu minlərlə insan ABŞ-ın yeni vətəndaşları kimi and içib. Belə andiçmə mərasimlərindən biri Ağ Evin bir addımlığında baş tutub.\nABŞ 237-ci ad gününü qeyd etdiyi bir vaxt 21 ölkədən 30 nəfər Amerika vətəndaşı olub. Onlardan biri misirli Əşrəf Muxtardır: “ABŞ vətəndaşı olmağımla qürur duyuram. İstəyirəm vədimə əməl edib yaxşı vətəndaş olum”.\nCaklin Fray isə Böyük Britaniyadandır: “Çox çətin oldu. Uzun yol idi. Amma sonu yaxşı oldu. Xoşbəxtəm”.\nBu uzun yolun sonu ABŞ maliyyə naziri Cək Lyu rəhbərliyi ilə keçirilən andiçmə mərasimi olub.\nAtası Polşadan mühacirət etmiş birinci nəsil amerikalı olan cənab Lyu yeni ABŞ vətəndaşı olanları alqışlayıb. “Biz burada yalnız sizə verilənləri deyil, həm də sizin bu ölkəyə töhvələrinizi qeyd edirik” - deyə Cək Lyu bildirib.\nBu, yeni amerikalılar uzun illər səylə çalışaraq İngilis dillərini mükəmməlləşdirib, Amerika tarixi, hökuməti və s. öyrənib və bəzilər qeyri-müəyyənlik içərisində gözləyib.\nAncaq Panamadan olan Herbert Kruks deyir ki, o, bu günün gələcəyinə əmin olub: “Daxilimdə mən özümü amerikalı hesab etmişəm. Bu, mənim xəyallarımım gerçəkləşməsidir. Nəhayət, buna nail oldum”.\nAmerikalılar müstəqilliklərinin növbəti ilini qeyd etdiyi bir vaxt bu 30 yeni ABŞ vətəndaşı da bayramı qeyd edənlər sırasına qatılıb.


“Gülüstan”da təməl mərasimi – Novator.az\n“Gülüstan”da təməl mərasimi\nMartın 15-i Bakının “Gülüstan” sarayında Birləşmiş Ərəb Əmirliklərinin “Masdar” şirkətinin Azərbaycanda inşa edəcəyi Qaradağ Günəş Elektrik Stansiyasının təməl mərasimi keçirilib. AZƏRTAC-ın məlumatına görə, prezident İlham Əliyev mərasimdə deyib ki, 230 meqavat gücündə olan stansiya həm ölkənin enerjiyə artan tələbatını ödəyəcək, həm də ixrac imkanlarını genişləndirəcək: “Bu böyük layihənin icraçısı dünyada tanınmış “Masdar” şirkətidir. “Masdar” şirkətinin bu sahədə çox böyük təcrübəsi var, bir çox ölkədə uzun illərdir uğurla fəaliyyət göstərir. Bu şirkətin Azərbaycana sərmayə qoyması çox təqdiredici bir haldır, bir daha onu göstərir ki, Azərbaycan xarici sərmayə üçün çox cəlbedici ölkədir, açıq ölkədir. Azərbaycanda çox gözəl investisiya iqlimi var və eyni zamanda Azərbaycan xarici tərəfdaşlar qarşısında üzərinə düşən bütün öhdəliklərini yerinə yetirir.\n“Masdar” şirkəti bizim üçün dost ölkəni – Birləşmiş Ərəb Əmirliklərini təmsil edir. Bizim ikitərəfli münasibətlərimiz çox yüksək səviyyədədir. Həm siyasi, həm iqtisadi, həm də digər sahələrdə uğurla əməkdaşlıq edirik. Ticarət əlaqələrimiz artır, turizm sahəsində çox böyük imkanlar var və şadam ki, bu sahədə də artım göz qabağındadır. Bir sözlə, Birləşmiş Ərəb Əmirlikləri ilə Azərbaycan arasında əlaqələrin böyük perspektivi var. Şadam ki, bərpa olunan enerji istehsalı sahəsində də əməkdaşlığa start verilir.\nBu ilin əvvəlindən energetika sahəsində çox önəmli addımlar atılıb. Yanvar ayında bu sahədə məşhur olan, Səudiyyə Ərəbistanını təmsil edən “ACWA Power” şirkəti ilə 240 meqavat gücündə Külək Elektrik Stansiyasının təməli qoyuldu. Fevral ayında “Azərenerji”nin inşa etdiyi 385 meqavat gücündə elektrik stansiyasının açılışı oldu və bu gün 230 meqavat gücündə günəş elektrik stansiyasının təməli qoyulur. Hələ 3 ay tamamlanmayıb, artıq 855 meqavat gücündə yeni generasiya gücləri yaradılır. Əminəm ki, 2023-cü ildə əlavə güclər bizim ümumi sistemimizə daxil ediləcək və bu, işin sadəcə olaraq başlanğıc hissəsidir. Çünki bərpa olunan enerji növlərinin inkişafı bizim üçün prioritet məsələdir. Biz uzun illər bu məsələnin həlli üçün çalışırıq və bu gün real nəticələr görürük.\nBütövlükdə Azərbaycanda mövcud olan sabitlik, iqtisadi inkişaf, qonşu ölkələrlə münasibətlərimiz, nəqliyyat, kommunikasiyalar, elektrik xətləri nöqteyi-nəzərdən qonşu ölkələrlə sıx təmaslar unikal bir vəziyyət yaradır ki, Azərbaycan nəinki xam neft, neft məhsulları və təbii qaz, eyni zamanda elektrik enerjisinin böyük istehsalçısı və ixracatçısı olacaq”.\nHökumət rəhbərləri Kiyevə – Zelenski ilə gör...\n15 mart qiyməti


3 otaqlı yeni tikili — 134 m² — Əhmədli m., Bakı, Azərbaycan (1730542) - Bina.az\n3 otaqlı yeni tikili #1730542\nSatılır 3 otaqlı yeni tikili 134 m², Əhmədli m.\nSiz Satılır 3 otaqlı yeni tikili 134 m², Əhmədli m. elanı üçün ödəniş edirsiniz\nElanın nömrəsi: 1730542\nEkskuliziv təklif!!! Xətai rayonu, Əhmədli metrosunun tam çıxışında, Zoluşkanın yanında, “RUM” MTK-ya məxsus 15 mərtəbəli yeni tikili binanın 15 -ci mərtəbəsində, rodnoy 3 geniş otaqlı, 134 m2-lıq, Şəhərə və Dənizə PANORAMALI, QAZLI ÇIXARIŞLI təmirsiz mənzil təcili olaraq satılır. Binada su, işıq daimidir. Qonşular ünsiyyətcil və mehribandır. Geniş parking imkanı, uşaq meydançası, həyəti olan kompleksin ətrafı geniş infrastruktura malikdir. Ətrafda məktəb,bağça,avtobus dayanacaqları, böyük marketlər yerləşir. Bina 24 saat təhlükəsizlik kameraları, və mühafizəçiləri ilə qorunur.


Nazir Prezidentin iradından sonra iclas keçirdi - TAPŞIRIQLAR VERİLDİ » Atatv.az\nAzərbaycan Prezidenti İlham Əliyevin yanında keçirilmiş iqtisadi müşavirədə dövlət başçısı tərəfindən verilmiş tapşırıqların icrası ilə əlaqədar olaraq İqtisadiyyat Nazirliyinin geniş kollegiya iclası keçirilib.\nAnews.az xəbər verir ki, İqtisadiyyat naziri, Kollegiyanın sədri Şahin Mustafayev bildirib ki, müşavirədə dövlət başçısı qarşıdakı dövr üçün mühüm və konkret vəzifələr müəyyənləşdirib.\nŞ.Mustafayev dövlət başçısının tapşırıqlarının icrası istiqamətində İqtisadiyyat Nazirliyi tərəfindən görülən və həyata keçirilməsi nəzərdə tutulan tədbirlər barədə geniş məlumat verib.\nŞ.Mustafayev Azərbaycan Prezidenti İlham Əliyevin yanında keçirilmiş iqtisadi müşavirədə dövlət başçısının çıxışından irəli gələn və İqtisadiyyat Nazirliyi qarşısında qoyulmuş vəzifələrin vaxtında, yüksək səviyyədə icrası üçün konkret tapşırıqlar verib.\nMüşavirədə verilmiş proqram xarakterli hər bir tapşırıq üzrə ayrıca geniş və əhatəli Tədbirlər Planının hazırlanması qərara alınıb.\nQeyd edək ki, Prezident yanında keçirilən iqtisadi müşavirədə ölkə başçısı iradlar bildirmişdi.\nPrezidentin "Əvvəlki illərdə verilmiş proqnoz ondan sonra özünü nə dərəcədə doğruldur? Yəni, bunun təhlilini aparan bir qurum varmı? Yəni, sizin verdiyiniz proqnozlar özünü doğruldur, yoxsa yox?” sualına Ş.Mustafayev cavab verib:\n"Bəli, cənab Prezident, əsasən, doğruldur”\nPrezident İlham Əliyev isə daha sonra deyib:\n"Əsasən, neçə faiz özünü doğruldur? Siz gərək bunu dəqiq biləsiniz və kimsə bunun uçotunu aparmalıdır. Çünki hər il sizin verdiyiniz proqnozlar əsasında biz öz planlarımızı qururuq. Amma sonra həmin ilin yekunları müzakirə olunarkən verdiyiniz proqnoz kənarda qalır. Ona görə biz bilməliyik proqnoz nə qədər dəqiqliklə verilir ki, biz də ona uyğun olaraq öz planlarımızı quraq”.\nŞahin Mustafayev bahalaşmadan danışdı: Bazrlarda qiymət artımının səbəb...\nRamil Usubov: Sentyabrın 1-dən yeni şəxsiyyət vəsiqələrinin verilməsi istiqamətində hazırlıq işləri başa çatıb


Azərbaycan Respublikasının Təhsil nazirinin müavini Məhəbbət Vəliyeva Lerik rayonununda səfərdə olub\n04.03.2019-cu il tarixdə Azərbaycan Respublikasının Təhsil nazirinin müavini Məhəbbət Vəliyeva Lerik rayonunun bir neçə umumtəhsil məktəblərində təlim tərbiyə işinin təşkili, tədrisin vəziyyəti, məktəblərinin maddi-texniki tədris bazasının vəziyyəti ilə yerində tanış olmuş öz tapşırığ və tövsiyyələrini vermişdir.\nSonra nazir müavini M.Vəliyeva rayonun umumtəhsil məktəblərinin direktorları, 15 saylı ƏMHM-nın və rayon təhsil şöbəsinin işçiləri ilə Lerik şəhər 3 nömrəli tam orta məktəbin akt zalında göruş keçirib.\nGiriş sözündə RTŞ-nın müdiri Z.Salayev qonaqları salamlayaraq 2018-2019-cu tədris ilinin təhsildə keyfiyyət ilinin davamı olduğunu bir daha vurğulayaraq Lerik rayon umumtəhsil məktəblərinin 2017-2018-ci tədris ilindəki statistik göstəriciləri və təhsilin keyfiyyət səviyyəsi haqqında geniş və ətraflı məlumat vermişdir.\nGörüşdə təhsil sahəsində həyata keçirilən islahatlar, qarşıda duran prioritetlər barədə ətraflı danışan Məhəbbət Vəliyeva mövcud problemlərin aradan qaldırılması üçün tövsiyələr verib.\nDaha sonra nazir müavini RTŞ-nın inzibati binasında Rayon təhsil şöbəsinin işçiləri ilə səmimi söhbət edərək onların rəy və təkliflərini dinləyərək münasibətini bildirdi.\nAçar sözlər: məktəb, şagird, təhsil naziri, ümumi təhsil


Astrologiyada Ən Populyar Bürclər sıralanır - Bürc\nAstrologiyada Ən Populyar Bürclər sıralanır\nAsanlıqla dostluq edirsiniz? Yabancılarla dolu bir otağa girib bir dəstə yeni dostla gedə bilən insanlardanmısınız? Nə qədər populyar olduğunuzu (və ya olmadığınızı) sualının astrologiya və doğulduğunuz bürc səbəbi ilə nə qədər olduğunu bilmək sizə maraqlı gələ bilər.\nBürc bürcləri şəxsiyyətlərimizi, davranış tərzimizi və başqalarını necə cəlb etdiyimizi və ya dəf etdiyimizi təsir edir. Beləliklə, daha populyar olmağa meylli olan bəzi bürclər və kütlə xaricində daha rahat olmağa meylli olanlar var.\nHansı bürc ən populyardır?\nŞir bürcü altında doğulan insanlar 23 İyul - 22 Avqust tarixləri arasında təbii doğulan liderlər olduğundan, bu asil aslan Leo ən populyar bürc bürcünün mükafatını alır.\nMəşhur olmaq yaxşı bir şeydir, ancaq çətinliklərlə gəlir. Süper populyar olduğunuzda, sanki heç vaxt yalnız vaxt keçirmədiyinizi və hər zaman başqalarına verdiyinizi hiss edə bilərsiniz. Axı, ictimaiyyət qarşısında müəyyən vəzifələriniz var. Fikirləşmək məşhur ifaçılar və ünlü statusunu qorumaq üçün kifayət qədər populyar olmaq üçün nə qədər iş gedir: görünüşlər çəkmək, sosial medianı təravətli və həyəcanlı tutmaq və sizdən bir şey istəyən insanların dəstələri ilə işləmək.\nƏlbətdə ki, bir ton var populyar olmağın faydaları : nadir hallarda tənha olursunuz, insanlar sizin üçün bir şeylər etməkdən zövq alır, davamlı dəstək alırsınız və eqolarınız davamlı bir tərif axını ilə qidalanır. Bəzi insanlar üçün populyar olmaq qazanmaq kimidir. Ancaq həyatda hər hansı bir ilk qazanma kimi, populyarlığınızı davam etdirmək üçün iş və əzm tələb olunur.\nDoğulduğunuz bürc əbədi populyarlıq axtarmağınız üçün bir mənfəət ola bilər və ya daim sizi geri çəkən görünən sirli amil ola bilər.\nBudur, ən çoxdan ən aza qədər sıralanan ən populyar bürclər.\n1. Şir (23 iyul - 22 avqust)\nBu bir fikir deyil. Aslanlar populyar olduğu ilə məşhurdur. Onlar səmimi, açıqdırlar və insanlar onları sevirlər.\nBunlar yanğın işarələri populyar insanlar üçün yaradan keyfiyyətlərə sahib olmaq - cəlbedici, nikbin, enerjili və mehribandır. Onlara aid ən yaxşı şey nə qədər sevgi və sədaqət qazandıqları təqdirdə, on qat geri qaytarmasıdır. Şirlər ən çox hər məktəbin ən populyar siyahısında yer alır və ən çox axtardığımız insanlar olma meylidir.\nİLGİLİ: Aslan Şəxsiyyət Xüsusiyyətləri: Şir Bürcünün Xüsusiyyətləri\nOxatan bürcləri əyləncəlidir. Yoluxucu və cəlbedici bir həyat həvəsi var. Açıqlıqlarını və fantastik yumor hisslərini əlavə edin və ən populyar bürclərdən biri olduqları təəccüblü deyil.\nOxatanların nəhəng qəlbi var və son dərəcə səxavətlidirlər. Onları çox bəyənirlər və bəlkə də başqalarını başqa bir macəraya yola düşməzdən əvvəl mümkün qədər ətraflarında olmaq istəmələrinə səbəb olan şəxsiyyətlərinin keçici təbiəti.\n3. Balıqlar (19 fevral - 20 mart)\nBalıqlar hər kəs üçün hər şeyi edərdi. Onları çox populyar edən fədakar insanlardır. Onlar ümumiyyətlə olduqca yaradıcıdırlar və dünyanı ilhamlandırıcı bir şəkildə görməyimizə kömək edə bilərlər.\nBalıqlar hər kəslə ünsiyyət qurur və yalnızlıq məqamlarını yaşayarkən, sosial olmağa qərar verdikdə, onları məhkəmə iclasında olan bir izdihamın mərkəzində tapa bilərsiniz.\nböyük fəlsəfi sitatlar\n1111 nömrəsinin mənəvi mənası\nruh yoldaşı şeirləri